PASTORALA 


SFÂNTULUI SINOD AL BISERICII ORTODOXE ROMÂNE 
LA DUMINICA ORTODOXIEI DIN ANUL DOMNULUI 2015 


Dreapta credinţă și dreapta făptuire 
în urcuşul duhovnicesc al Postului Sfintelor Paşti 
PREACUVIOSULUI CIN MONAHAL, PREACUCERNICULUI CLER 
ŞI PREAIUBIŢILOR CREDINCIOȘI DIN CUPRINSUL PATRIARHIEI ROMÂNE, 


Har, milă și pace de la Dumnezeu Tatăl, Fiul și Sfântul Duh, iar de la noi 
părintești binecuvântări! 


Preacuvioși și Preacucernici Părinţi, 

lubiţi credincioși și credincioase, 

După mai bine de un secol de mari tulburări în Sfânta 
Biserică, produse de adversarii sfintelori coane, Sinodul 
de la Constantinopol din anul 843, convocat de binecre- 
dincioasa împărăteasă Teodora și de patriarhul Metodie 
al Constantinopolului, a adus pacea și liniștea prin recon- 
firmarea hotărârilor tuturor celor șapte sinoade ecume- 
nice, inclusiv a dogmei cinstirii icoanelor, formulată, 
potrivit Sfintei Scripturi și practicii dintotdeauna a Bise- 
ricii, la cel de al VII-lea Sinod Ecumenic, de la Constanti- 
nopol (787). Întrucât, fiecare dintre ereziile condamnate 
cu acel prilej contesta un aspect sau altul al mântuirii 
câştigate prin întruparea Fiului lui Dumnezeu, iar erezia 
iconoclastă avea ca ţintă însăși iconomia mântuirii în 
ansamblul ei, restabilirea cultului icoanelor nu a repre- 
zentat o victorie izolată, ci triumful întregii Ortodoxii. 

Deoarece „catastrofa iconoclasmului a necesitat un 
efort de rezistenţă considerabil, reunirea tuturor forțelor 
Bisericii, sângele martirilor şi al mărturisitorilor ei, expe- 
rienţa și înţelepciunea Părinților apărători ai icoanelor, 
credinţa de neclintit a poporului drept credincios”, în 
amintirea acestora și pentru sărbătorirea triumfului drep- 
tei credinţe asupra tuturor ereziilor, începând cu data de 
11 martie 843, neîntrerupt, în prima duminică a Postului 
Sfintelor Paști, Biserica Ortodoxă de pretutindeni prăz- 
nuiește, an de an, Duminica Ortodoxiei, intonând împre- 
ună cu imnograful:„Cinstea icoanei se înalţă la chipul cel 
dintâi [...]. Pentru aceasta cu dragoste cinstim icoanele 
Mântuitorului Hristos și ale tuturor sfinţilor; ca, sub îndru- 
marea lor, să nu mai fim supuși niciodată necredinţei”?. 

Manifestare văzută a ceea ce nu se poate vedea, 
icoana nu există prin ea însăși. Ea este mijlocul prin care 
suntem conduși spre alte persoane, este un obiect sfânt 
care arată prezenţa personală a Mântuitorului lisus Hris- 
tos, a Maicii Domnului și a sfinţilor, așa cum s-a afirmat 
1Leonid Uspensky, Teologia icoanei în Biserica Ortodoxă, Ed. 
Anastasia, Bucureşti 1994, p. 99. 
2Stihira a IV-a de la „Doamne, strigat-am ...”, Vecernia Mică, 


Duminica întâi a Sfântului şi Marelui Post, Triodul, EIBMBO, 
București, 2010, p. 206. 


la Sinodul de la Constantinopol din anul 869:,lcoana ne 
anunţă și ne face prezent ceea ce Evanghelia ne spune 
prin cuvânt”*. 

Icoana este o memorie vizuală şi o reprezentare a 
realităţii istorice a Mântuitorului lisus Hristos întrupat, a 
Maicii Domnului și a sfinţilor, o imagine sau un chip al 
acestora şi niciodată în Biserica noastră nu s-a confundat 
icoana cu însăși dumnezeirea.„Creştinii nu cinstesc icoa- 
nele ca pe niște dumnezei și nici prin închinarea la ele 
nu se depărtează de închinarea adevăratului Dumnezeu. 
Dimpotrivă, prin ele ei sunt îndreptaţi spre Dumnezeu, 
rugându-i pe sfinţii zugrăviți în ele ca să mijlocească pen- 
tru ei la Domnul”. 


lubiţi fii și fiice duhovnicești, 

Din perspectiva învăţăturii de credinţă, reprezentarea 
lui Dumnezeu în formele artei iconografice a devenit 
posibilă datorită realităţii întrupării Fiului lui Dumnezeu: 
„Ce era de la început, ce am auzit, ce am văzut cu ochii 
noștri, ce am privit și mâinile noastre au pipăit despre 
Cuvântul vieţii, - și Viaţa s-a arătat și am văzut-o şi măr- 
turisim și vă vestim Viaţa de veci, care era la Tatăl și s-a 
arătat nouă -, ce am văzut și am auzit, vă vestim și vouă, 
ca şi voi să aveţi împărtășire cu noi. lar împărtăşirea noas- 
tră este cu Tatăl și cu Fiul Său, lisus Hristos” (1 loan 1,1-3). 
Prezenţa cu Trupul a Fiului lui Dumnezeu în lume, prin 
întruparea Sa, este suprema descoperire a lui Dumnezeu, 
pentru că în Hristos,„locuiește, trupește, toată plinătatea 
dumnezeirii”(Coloseni 2,9). 

Icoanele mărturisesc împreună cu Evanghelia taina 
întrupării Cuvântului veșnic al lui Dumnezeu:,„Și Cuvân- 
tul S-a făcut trup și S-a sălăşluit între noi şi am văzut slava 
Lui, slavă ca a Unuia - Născut din Tatăl, plin de har și de 
adevăr” (loan 1,14). Din perspectiva teologiei patristice, 
sintetizată în chip admirabil de Sfântul loan Damaschin, 
înomenirea Fiului și Cuvântului lui Dumnezeu constituie 
principalul temei al cinstirii icoanelor. Sfântul loan 


3Apud Michel Quenot, Icoana, fereastră spre absolut, Ed. Enci- 
clopedică, București, 1993, p. 57. 
4Pr. prof. Ene Braniște, Teologia icoanelor, în Rev. „Studii Teo- 
logice”, nr. 3-4/1952, p. 180-181. 


Învierea 


Damaschin spune că: „Nu greșim atunci când facem 
icoana Dumnezeului Care S-a întrupat, Care S-a arătat pe 
pământ în trup și a locuit printre oameni, Care a luat, din 
pricina bunătăţii Lui nespuse, firea, materialitatea, forma 
şi culoarea trupului”>. 

Prin întruparea Sa, Mântuitorul lisus Hristos ne-a dat 
posibilitatea și dreptul să-l pictăm icoana. Nu este vorba 
despre o reprezentare a chipului naturii sau fiinţei divine, 
deoarece aceasta este una spirituală, ci numai o repre- 
zentare după formele felurite în care Dumnezeu sau 
sfinţii îngeri s-au arătat în lume. În icoană, Domnul lisus 
Hristos este prezent ca Dumnezeu - Om, după cum, în 
mod înţelept, ne învaţă Sfântul loan Damaschin:„Zugră- 
vesc pe Dumnezeul nevăzut, nu ca nevăzut, ci ca pe unul 
Care S-a făcut văzut pentru noi prin participarea la trup 
şi sânge. Nu zugrăvesc dumnezeirea nevăzută, ci zugră- 
vesc trupul văzut al lui Dumnezeu; căci dacă este cu 
neputinţă să se zugrăvească sufletul, cu cât mai mult 
Dumnezeu,Care a dat sufletului imaterialitatea”s. 

Sfintele icoane sunt pentru noi, creștinii, adevărate 
„ferestre spre cer”prin care noi privim spre Dumnezeu și 
spre lumea nevăzută și prin care El privește spre noi cu 
dragoste şi cu bunătate. Prin ele noi primim bucuria vede- 
rii duhovnicești, vederea cerurilor deschise promise de 
Mântuitorul chiar în Evanghelia zilei de astăzi:„De acum 
veţi vedea cerul deschizându-se” (loan 1,51). Deschiderea 
cerurilor arată posibilitatea omului de a cunoaște pe 
Dumnezeu și de a dobândi sfinţenia, prin harul Duhului 
Sfânt, și de a realiza tot mai mult asemănarea cu Dum- 
nezeu. 

Icoana luminează calea omului spre desăvârșirea 
duhovnicească prin sfinţirea propriei noastre vieţi: de la 
chipul lui Dumnezeu, descoperit nouă prin har, spre o 
asemănare tot mai mare cu El, prin puterea și lucrarea 
Duhului Sfânt. Asemănarea cu Dumnezeu este cu putinţă 
după cum o dovedește mulţimea sfinţilor reprezentaţi 
în icoane, care sunt, cu adevărat, icoane ale sfinţeniei lui 
Dumnezeu, prin har, împlinind porunca dumnezeiască: 
„Sfinţiţi-vă și veţi fi sfinţi, că Eu, Domnul Dumnezeul vos- 
tru, sfânt sunt” (Levitic 11, 44). 

Sfintele icoane ne înfățișează atât smerenia, cât şi 
slava Domnului nostru lisus Hristos. De pildă, icoana Naș- 
terii Sale ni-L prezintă în smerenia Lui, ca Prunc în peșteră, 
iar icoana Învierii ni-L înfăţişează ca Biruitor asupra mor- 
ţii, plin de lumină și slavă veşnică. Sfintele icoane sunt o 
parte din memoria vie a ceea ce a făcut Hristos pe pământ 
pentru mântuirea noastră, dar și o vedere profetică a 
venirii Sale viitoare pe norii cerului, când cei aleşi „Îi vor 
vedea faţa, și numele Lui va fi pe frunţile lor” (Apocalipsa 
22, 4). 


5Sfântul loan Damaschin, Cele trei tratate contra iconoclaștilor, 
III, 2, traducere Pr. Dumitru Fecioru, EIBMBOR, București, 1998, 
p. 123. 

6lbidem, p.41. 


În această prezenţă a Mântuitorului Hristos Cel răs- 
tignit, înviat și înălţat întru slavă, înconjurat de sfinţii Săi, 
icoana ne pregătește pentru participarea la viaţa de 
comuniune a Bisericii, devenind mijloc de comunicare a 
credinţei, de întâlnire a credincioșilor în Liturghia Euha- 
ristică pentru a se împărtăși cu Cinstitul Său Trup și Prea- 
sfântul Său Sânge. De aceea, înainte de a ne împărtăși, 
sărutăm sfintele icoane, pregustând întâlnirea cu Hristos, 
Care a zis: „Pe cel ce vine la Mine nu-l voi scoate afară” 
(loan 6, 37). 


Iubiţi fraţi și surori în Domnul, 

Îndepărtarea omului de Dumnezeu și izolarea sa de 
semeni îl conduc către materialism pătimaş și consumism 
fără măsură ca moduri de trăire, alterând viaţa spirituală 
a omului, care trebuie să aibă, mereu, ca model de viaţă 
iubirea smerită a Preasfintei Treimi. Stăruirea în dreapta 
credinţă (ortodoxia) și în dreapta făptuire (ortopraxia) 
sunt principalele condiţii de creștere duhovnicească a 
omului, de creştere în asemănarea cu Dumnezeu cel 
Sfânt şi Bun. Credinţa omului este strâns legată de făp- 
tuirea binelui, adică, întrucât avem dreapta credinţă tre- 
buie să o și mărturisim necontenit prin dreapta vieţuire 
şi prin faptele bune. 

Faptele bune reprezintă cea mai sigură și sănătoasă 
manifestare a dreptei credinţe. Credinţa se exprimă, se 
întărește și se arată semenilor prin fapte: Credinţa - spune 
Sfântul Apostol lacov — „dacă nu are fapte, e moartă în 
ea însăși” (lacov 2, 17). lar Sfântul loan Gură de Aur, mare 
dascăl al Bisericii, comemorat în chip deosebit anul acesta 
de către Biserica noastră, completează aceste cuvinte 
spunând că:„Devreme ce faptele exprimă credinţa, cre- 
dinţa adevereşte faptele”. Dragostea faţă de semenul 
nostru se arată mai ales prin faptele bune, care sunt rod 
al credinţei „lucrătoare prin iubire” (Galateni 5, 6), iar 
măsura credinţei noastre se dovedește prin faptele iubi- 
rii aproapelui, după cum ne învaţă același Sfânt Apostol 
lacov:,Îţi voi arăta din faptele mele credinţa mea” (Iacov 
2, 18). 

Anul acesta, 2015, proclamat de Sfântul Sinod ca„Anul 
omagial al misiunii parohiei şi mănăstirii azi”, constituie 
pentru noi un prilej de a spori în lucrarea noastră misio- 
nară, ca persoane vii ale Trupului lui Hristos, adică ale 
Bisericii. Astfel, creștinul nu poate fi o persoană izolată, 
ci este chemat să trăiască în comuniune tot mai intensă 
cu semenii săi, după modelul Preasfintei Treimi: „Ca toţi 
să fie una, după cum Tu, Părinte, întru Mine și Eu întru 
Tine, aşa și aceștia în Noi să fie una” (loan 17, 21). 

Pentru a împlini misiunea la care suntem chemaţi, 
avem nevoie de comuniune și unitate deplină în comu- 
nitatea bisericească manifestată sub ambele ei forme: 


7Sfântul loan Gură de Aur, Cuvânt la Nașterea Domnului, în 
Cuvântări la Praznice împărătești, traducere de Pr. D. Fecioru, 


col. „Izvoarele Ortodoxiei”, vol. 5, Tipografia cărţilor bisericești, 
București, 1942, p. 10. 


p, 


Învierea 


parohia și mănăstirea, acolo unde se lucrează luminarea, 
sfinţirea și mântuirea credincioșilor. Este, deci, nevoie să 
înţelegem faptul că trăim în Hristos, cu adevărat, doar 
atunci când suntem în comuniune și unitate cu ceilalţi, 
când suntem împreună-lucrători în lume iubind și slujind 
pe semenii noștri. Atunci când un ucenic l-a întrebat pe 
Avva Pimen cum poate evita osândirea aproapelui, acesta 
a răspuns:,„Noi și fraţii noștri suntem două icoane. Când 
omul ia seama la sine și se defăimează, fratele este prețuit 
cum se cuvine; când însă omul se crede bun, găseşte că 
fratele este rău'&. Doar printr-o cunoaștere și recunoaştere 
a limitelor proprii ajungem la prețuirea reală a aproape- 
lui nostru. În acest sens, milostenia, adică iubirea seme- 
nilor, este o lucrare fundamentală a Ortopraxiei (dreptei 
făptuiri) și devine mărturie și întruparea Ortodoxiei (drep- 
tei credinţe). În semenul nostru trebuie să Îl vedem mereu 
pe Hristos și, de aceea, fiecare om este pentru noi o 
icoană vie și concretă a lui Hristos, Dumnezeu adevărat 
și Om adevărat: Hristos a devenit o persoană omenească, 
una singură şi reală, și rămâne așa în vecii vecilor, ca un 
frate între ceilalţi oameni. El veghează la respectarea fra- 
ţilor Săi, pe care așa de mult i-a iubit, încât S-a făcut ca 
unul dintre ei”*,spune Părintele Dumitru Stăniloae. 

În mâna întinsă a aproapelui trebuie să vedem mereu 
mâna veșnic întinsă a lui Hristos către noi. Mâna săracu- 
lui care cere se întâlnește cu mâna lui Hristos din noi care 
oferă. După învăţătura Bisericii noastre, omul este doar 
un chivernisitor al bunurilor aflate la dispoziţia lui și nu 
un stăpân al acestora:„Toată darea cea bună și tot darul 
desăvârșit de sus este, pogorându-se de la Părintele lumi- 
nilor” (lacov 1, 17). Toate câte nu sunt absolut necesare 
omului, sunt de prisos, după cum ne învaţă Sfântul loan 
Gură de Aur că:,„De prisos este tot ce e mai mult decât 
ce e de trebuinţă. Când, dar, și fără aceasta putem petrece 
în sănătate și cuviinţă, e de prisos tot ce se mai adaugă”. 
De altfel, după cum accentua și scriitorul bisericesc din 
veacul al III-lea, Clement Alexandrinul, bogat este nu cel 
care are mult, ci cel care dăruiește la rândul său, deoarece 
„este bogat nu cel ce are și păstrează, ci cel ce dă; iar pe 
omul fericit îl arată datul, nu păstratul”"!. 

Nu trebuie să ne lăsăm conduși de duhul timpurilor 
în care trăim, unde egoismul individualist, satisfacerea 
poftelor de suflet păgubitoare și izolarea de semenul 
nostru sunt false căi de vieţuire care îl conduc pe om nu 
spre adevărata bună stare, ci către eșecul său ca fiinţă 
comunitară, încetând de a mai vedea lumea ca dar al lui 
8AvvaPimen,148, în Patericul sau Apoftegmele Părinților din 
pustiu, Ed.Polirom, lași, 2003, p. 291. 
9Pr. prof. Dumitru Stăniloae, Suprema valorificare a semenului, 
în vol.,„Cultură și duhovnicie”, col. Opere complete Il, Ed. BASI- 
LICA, Bucureşti, 2012,p. 99. 
10Sfântul loan Gură de Aur, Omilie la II Corinteni, 15, traducere 
de Arhiereu Theodosie Ploeșteanu, București, 1910, p. 195. 
11Clement Alexandrinul, Pedagogul, III, VI, 35, 5, traducere de 


Pr. Dumitru Fecioru, în col. PSB, vol. 4, EIBMBOR, București, 
1992, p. 326. 


Dumnezeu, ce trebuie împărţit cu aproapele spre a 
împlini Evanghelia, după cum îndeamnă Sfântul Apostol 
Pavel: „Purtaţi-vă sarcinile unii altora și așa veţi împlini 
legea lui Hristos” (Galateni 6, 2). Remediul pentru depă- 
şirea acestor false moduri de vieţuire, egoistă, îl repre- 
zintă efortul comun de eliberare de patima lăcomiei și 
de dobândire a vederii prezenţei lui Hristos în aproapele 
nostru, spre atrăi cu adevărat taina Bisericii ca trup tainic 
al lui Hristos. 


Drept măritori creștini, 

Biserica noastră este permanent receptivă la proble- 
mele societăţii și oferă creștinului soluţii concrete spre 
desăvârşirea sa duhovnicească, dar și spre asigurarea 
celor necesare vieţii, ca suport necesar pentru creșterea 
sa duhovnicească În acest sens, trebuie să redescoperim, 
mai întâi, vocaţia noastră de misionari, de mărturisitori 
şi de vestitori ai iubirii Mântuitorului lisus Hristos şi prin 
apărarea dreptei credinţe a Bisericii noastre în faţa tutu- 
ror atacurilor din societatea contemporană secularizată 
şi fragmentată. 

Trăim, astăzi, vremuri în care trebuie să devenim tot 
mai sensibili la suferinţa aproapelui nostru, în care Hris- 
tos Însuși suferă. Să înţelegem că este important ca învă- 
ţătura de credinţă, deprinsă de timpuriu, în familie, și de 
pe băncile școlii, la ora de Religie, să o transpunem în 
faptele milei trupești. Să luăm aminte la iubirea lui Hris- 
tos pentru om și să nu fim nepăsători la suferinţa aproa- 
pelui nostru îndurerat, flămând și gol (cf. Matei 25, 35-46) 
pentru că, spune Părintele Dumitru Stăniloae: „Atât de 
mult ţine Hristos ca fiecare din noi să respectăm și să 
iubim pe semenii noștri, încât aceasta va fi măsura după 
care vom fi judecaţi: «Adevărat zic vouă: Întrucât aţi făcut 
unuia dintr-acești fraţi ai Mei prea mici, Mie Mi-aţi făcut»” 
(Matei 25, 40)'2. După cum se cunoaște deja, Biserica 
noastră și-a extins activităţile sale social-caritative şi filan- 
tropice în folosul celor nevoiași și bolnavi, a continuat 
acţiunea de ajutorare a parohiilor sărace din ţară și din 
diaspora, și, atunci când a fost nevoie, a intervenit pentru 
sprijinirea familiilor care au avut de suferit de pe urma 
calamităţilor naturale, inundaţiilor sau alunecărilor de 
teren, aşa cum s-a văzut și în anul 2014. Toate aceste 
activităţi sunt realizate prin osteneala, dragostea și dăr- 
nicia fiecăruia dintre dumneavoastră pentru acești „fraţi 
prea mici” (Matei 25, 40) ai Mântuitorului lisus Hristos. 

De aceea, cu dragoste părintească, îndemnăm pe toţi 
slujitorii sfintelor noastre biserici, pe membrii consiliilor 
şi comitetelor parohiale, dar şi pe toţi credincioşii orto- 
docși din parohii sau pelerini la sfintele mănăstiri ca, 
împreună, să continuăm, și în acest an, din această Dumi- 
nică a Ortodoxiei până la sărbătoarea Bunei Vestiri, fru- 
moasa tradiţie a Bisericii noastre de a organiza o colectă 
în toate parohiile și mănăstirile din cuprinsul Patriarhiei 
12Pr. prof. Dumitru Stăniloae, art. cit., p.100. 


Învierea 


Române pentru ajutorarea celor aflaţi în nevoi. Sumele 
din această colectă vorfi adunate în Fondul Central Misi- 
onar, prin care se va sprijini activitatea misionară, edu- 
cativă și edilitară a parohiilor şi mănăstirilor atât din ţară, 
cât și din străinătate, în folosul Bisericii noastre Ortodoxe 
Române. 

Ne rugăm ca Preamilostivul Dumnezeu să răsplă- 
tească milostenia tuturor celor“ce aduc daruri și fac bine 
în sfintele și întru tot cinstitele lui Dumnezeu biserici”!? 
pentru ca să sporim mai deplin în iubire faţă de Hristos 
şi de semenii noștri, ajungând cu toţii să ne închinăm 
Sfintei Învierii Sale, cu pace și bucurie. 

Vă mulţumim pentru dărnicie, vă dorim mult spor în 
urcușul duhovnicesc al Postului Sfintelor Paști, și ne 
rugăm lui Dumnezeu să vă binecuvânteze: 


Harul Domnului nostru lisus Hristos și dragostea lui 
Dumnezeu Tatăl și împărtăşirea Sfântului Duh să fie cu 
voi cu toţi! Amin! (2 Corinteni 13, 13). 


PREȘEDINTELE SFÂNTULUI SINOD AL BISERICII 
ORTODOXE ROMÂNE, 
+ DANIEL 
Arhiepiscopul Bucureștilor, 
Mitropolitul Munteniei și Dobrogei, Locţiitorul 
tronului Cezareei Capadociei și 
Patriarhul Bisericii Ortodoxe Române 


+ Teofan, Arhiepiscopul Iașilor și Mitropolitul Moldovei 
și Bucovinei 

t Laurenţiu, Arhiepiscopul Sibiului și Mitropolitul Ardea- 
lului 

+ Andrei, Arhiepiscopul Vadului, Feleacului și Clujului şi 
Mitropolitul Clujului, Maramureșului și Sălajului 

T lrineu, Arhiepiscopul Craiovei și Mitropolitul Olteniei 
t loan, Arhiepiscopul Timișoarei și Mitropolitul Banatului 
+ Petru, Arhiepiscopul Chișinăului, Mitropolitul Basara- 
biei şi Exarh al Plaiurilor 

t losif, Arhiepiscopul Ortodox Român al Europei 
Occidentale și Mitropolitul Ortodox Român al Europei 
Occidentale și Meridionale 

+ Serafim, Arhiepiscopul Ortodox Român al Germaniei, 
Austriei și Luxemburgului și Mitropolitul Ortodox Român 
al Germaniei, Europei Centrale și de Nord 

t Nifon, Mitropolit onorific, Arhiepiscopul Târgoviștei 
şi Exarh Patriarhal 

+ Teodosie, Arhiepiscopul Tomisului 

+ Pimen, Arhiepiscopul Sucevei și Rădăuţilor 

T lrineu, Arhiepiscopul Alba Iuliei 

+ Varsanufie, Arhiepiscopul Râmnicului 

+ loachim, Arhiepiscopul Romanului și Bacăului 

t Calinic, Arhiepiscopul Argeşului și Muscelului 


13Cf. Liturghia Sfântului loan Gură de Aur, în Liturghier, EIBMO, 
București, 2012, p. 151. 


4 


+ Ciprian, Arhiepiscopul Buzăului și Vrancei 

+ Casian, Arhiepiscopul Dunării de Jos 

+ Timotei, Arhiepiscopul Aradului 

+ Nicolae, Arhiepiscopul Ortodox Român al celor două 
Americi 

tJustinian, Arhiepiscop onorific, Episcopul Ortodox 
Român al Maramureșului și Sătmarului 

+ Corneliu, Episcopul Hușilor 

+ Lucian, Episcopul Caransebeşului 

+ Sofronie, Episcopul Ortodox Român al Oradiei 

+ Nicodim, Episcopul Severinului și Strehaiei 

+ Vincențiu, Episcopul Sloboziei și Călărașilor 

+ Andrei, Episcopul Covasnei și Harghitei 

t Galaction, Episcopul Alexandriei și Teleormanului 

+ Ambrozie, Episcopul Giurgiului 

t Sebastian, Episcopul Slatinei și Romanaților 

+ Visarion, Episcopul Tulcii 

+ Petroniu, Episcopul Sălajului 

+ Gurie, Episcopul Devei și Hunedoarei 

t Daniil, Episcop-locţiitor (administrator) al Episcopiei 
Daciei Felix 

+ Siluan, Episcopul Ortodox Român al Ungariei 

+ Mihail, Episcopul Ortodox Român al Australiei și 
Noii Zeelande 

+ Siluan, Episcopul Ortodox Român al Italiei 

+ Timotei, Episcopul Ortodox Român al Spaniei și 
Portugaliei 

+ Macarie, Episcopul Ortodox Român al Europei de Nord 
+ Varlaam Ploieșteanul, Episcop-vicar patriarhal 

t leronim Sinaitul, Episcop-vicar patriarhal 

+ Timotei Prahoveanul, Episcop-vicar al Arhiepiscopiei 
Bucureștilor 

+ Calinic Botoșăneanul, Episcop-vicar al Arhiepiscopiei 
lașilor 

Vacant - Episcop-vicar al Arhiepiscopiei Sibiului 

+ Vasile Someșeanul, Episcop-vicar al Arhiepiscopiei 
Vadului, Feleacului și Clujului 

+ Paisie Lugojeanul, Episcop-vicar al Arhiepiscopiei 
Timişoarei 

t Antonie de Orhei, Episcop-vicar al Arhiepiscopiei 
Chişinăului 

t Marc Nemţeanul, Episcop-vicar al Arhiepiscopiei 
Ortodoxe Române a Europei Occidetale 

+ Sofian Brașoveanul, Episcop-vicar al Arhiepiscopiei 
Ortodoxe Române a Germaniei, Austriei și Luxem- 
burgului 

+ Emilian Lovișteanul, Episcop-vicar al Arhiepiscopiei 
Râmnicului 

+ loan Casian de Vicina, Episcop-vicar al Arhiepiscopiei 
Ortodoxe Române a celor două Americi 

t lustin Sigheteanul, Arhiereu-vicar al Episcopiei 
Ortodoxe Române a Maramureșului și Sătmarului 

+ Ignatie Mureșeanul, Arhiereu-vicar al Episcopiei 
Ortodoxe Române a Spaniei şi Portugliei 


Învierea 


RUGĂCIUNEA, PÂINEA SUFLETELOR NOASTRE* 


Rugăciunea este o lucrare spirituală. Este expresia a 
ceea ce suntem și a ceea ce trebuie să fim ca să ne putem 
apropia de Dumnezeu și să fim în comuniune cu El. 

Rugăciunea şi faptele bune sunt cele două aripi cu 
care omul se înalță spre Cer. 

Însetat de pe drumurile acestei vieţi, omul se opreşte 
la fântâna rugăciunii și de acolo, din adânc, se răcorește 
cu roua harului divin. 

În lucrarea rugăciunii trebuie să facem o distincţie 
între,„a te ruga“ și „a avea rugăciune“. 

Prin rugăciune omul iese din tumultul acestei vieţi 
cotidiene, unde, de multe ori, este învins sau se află în 
impas. 

În societatea contemporană se întâmplă zilnic 
diverse evenimente care nu sunt totdeauna fericite. 
Societatea se află într-o continuă evoluţie, dar în ea apar 
şi efectele unei involuţii, mai ales din punct de vedere 
moral. 

Totalitarismul, diferite forme de dictatură și, mai nou, 
tehnocraţia îl robesc pe om și de multe ori îl fac sclavul 
creaţiilor sale. 


+ IOAN 
Arhiepiscop și Mitropolit 


Azi, tehnocraţia îl reduce pe om la un număr din 
mulțimea celor ce viețuiesc pe pământ. 

Îl devalorizează și-l reduce la măsura unui atom. Îl 
depersonalizează şi-l aruncă într-o lume exclusiv mate- 
rială, unde credinţa, speranţa și iubirea nu mai sunt 
considerate valori divine. 

Din această lume atomizată se poate ieși prin rugă- 
ciune, care este o scară spre Cer, spre Creatorul nostru, 
adică spre lubirea desăvârșită. 

leșind din sine, omul se descoperă pe el însuși și vede 
astfel rolul și rostul pentru care a fost creat de Dumne- 
zeu și anume ca partener al unei sfinte împărtășiri din 
desăvârșita iubire a lui Dumnezeu. 

Rugăciunea nu este o simplă lucrare a omului sau 
specifică doar monahilor, practicată ocazional, ci ea este 
o lucrare neîncetată și fiinţială a vieţii omului. 

Omul nu se roagă doar cu limba sau cu buzele, ci se 
roagă cu întreaga sa ființă. 

Astfel roadele rugăciunii se revarsă asupra întregii 
sale fiinţe și a lumii întregi create de Dumnezeu, lume 
care acum este afectată în mod negativ de păcatele 
noastre. 

Omul, păcătuind, a început deșertificarea creației lui 
Dumnezeu. 

În acest deşert contemporan al societăţii noastre 
este nevoie mai mult ca oricând de roua Duhului Sfânt 
care se revarsă pe pământ în urma rugăciunii înlăcri- 
mate a omului. 

Rugăciunea este un imens spaţiu duhovnicesc, unde, 
în același duh, suntem chemaţi toţi oamenii să-L prea- 
mărim pe Dumnezeu, Creatorul nostru. 

Uniţi prin rugăciune toţi alcătuim Trupul tainic al lui 
Hristos. 

Comuniunea ce se realizează prin rugăciune face să 
dispară vremelnicele frontiere trasate între diferite 
comunităţi umane. 

Ea îl conduce pe om într-un spațiu sacru. 

Rugăciunea, chiar dacă se face în mod particular, 
cuprinde întreaga lume și astfel ea are o dimensiune 
cosmică. 

Cu rugăciunea călătorim între pământ și Cer, nu 
călătorim către nicăieri, ci Îl căutăm pe Dumnezeu, Care 
şi El ne caută pe noi. 

Întâlnirea cu Dumnezeu se realizează în acel spaţiu 
duhovnicesc în care se revarsă iubirea Tatălui în inima 
fiului risipitor. 

Dumnezeu îl caută pe om în tot imensul spaţiu 
sideral. 

Prin rugăciune noi îi căutăm pe cei bolnavi în patul 
lor de suferinţă, îi căutăm pe cei afundaţi în adâncă 

sărăcie-marginalizaţii societății umane- ne căutăm pe 
noi înşine, care, de multe ori, ne pierdem într-o lume 
tot mai atomizată azi. 

La lumina candelei rugăciunii descoperim minunata 
creaţie a lui Dumnezeu și cununa creaţiei Sale- omul. 

Înainte de a te întâlni cu Dumnezeu, de a-L găsi pe 
Dumnezeu, trebuie să-l găseşti pe semenul tău care este 
în suferință şi în grele încercări. 

Prin rugăciune ne mișcăm între două lumi: lumea 
lacrimilor, a suferinţei și lumea bucuriei desăvârşite în 
Dumnezeu. 

Rugăciunea este acea stare a omului prin care intră 
în comuniune cu Dumnezeu și cu toţi cei care, 
ridicându-și mâinile spre înaltul cerului, cu lacrimi cer 
iertare și îndurare de la Dumnezeu. 

Monahul se roagă singur, dar nu se roagă numai 
pentru el, ci pentru întreaga lume. 

Darul său pentru lume este rugăciunea. 

Monahul nu dă pâine lumii, ci rugăciune, de care 
este atâta nevoie azi, în lume. 

Sufletul omului se hrăneşte cu rugăciunea așa cum 
se hrănește trupul cu pâine. 

Rugăciune este mâna noastră întinsă către Dumnezeu 
şi către semenii noștri. 

Ea este corabia în care îi punem pe cei răniţi de 
păcate, sau pe cei ce trăiesc la o margine de lume. 

Rugăciunea, ea însăși, face să rodească pământul 
pâine. 

Se acordă azi înalte titluri universitare de teolog; 
lucru bun este, însă adevăratul teolog este acela care a 
dobândit rugăciunea. 

Însuși cuvântul „teolog“ ne arată strânsa legătură 
dintre cuvânt şi Dumnezeu, dintre om și Dumnezeu. 

Ne rugăm în spaţiul nostru intim din casă, iar la prima 
vedere, ar fi o izolare de lume. 

Însă, cel ce se roagă chiar singur, în rugăciunea lui 
cuprinde o lume întreagă. 

Rugăciunea nu trebuie să fie atinsă de aripa egois- 
mului, ci de aripa iubirii desăvârșite pentru toţi semenii 
noștri. Toţi aceia care se roagă sunt ridicaţi în Cerul rugă- 
ciunii așa cum Sfântul Apostol Pavel a fost ridicat până 
la al treilea Cer (cf. Il Cor. 12, 2). 

La rugăciune Cerul se coboară pe pământ și astfel 
omul se roagă în Cer. 

Câţi dintre noi ne suim în acest Cer al rugăciunii?! 
Câţi luăm cu noi și durerile semenilor noștri în acest Cer 
al rugăciunii, rugându-L pe Dumnezeu să aline acele 
dureri?! 

În Cerul rugăciunii omul îşi uneşte rugăciunile sale 
cu cele ale îngerilor care Îl preamăresc neîncetat pe 
Dumnezeu. Îngerii ar dori să fim mereu în comuniune 
cu ei, adică Cerul și pământul să răsune neîncetat de 
rugăciune de preamărire a lui Dumnezeu. 


Îngerii şi oamenii sunt chemaţi să se împărtășească 
împreună din potirul iubirii lui Dumnezeu. 

Trăim azi mai mult în ţara păcatului decât în ţara 
rugăciunii. 

Prin Moise Dumnezeu l-a scos pe poporul Său- Israel- 
din Egipt, iar prin Hristos, trecând prin Ghetsimani, 
Dumnezeu ne-a scos din întunericul păcatului acestei 
lumi. 

Hristos S-a rugat în Ghetsimani şi ne-a învăţat și pe 
noi cum să ne rugăm. Ne-a lăsat rugăciunea ca un izvor 
nesecat din care să-şi stingă setea tot cel ce doreşte să 
se întâlnească cu Dumnezeu. 

Hristos, în rugăciunea,Tatăl nostru“, ne arată dimen- 
siunea cosmică a rugăciunii și înlătură orice umbră de 
egoism atunci când ne rugăm. 

Cel ce se roagă intră în comuniune cu îngerii şi cu 
toţi oamenii care doresc pace pe pământ. 

O, cât de fericit este omul care se roagă împreună 
cu îngerii! 

Cât să ne rugăm ne spune Sfântul Apostol Pavel: 
„Rugaţi-vă neîncetat. (| Tes. 5,17). 

Rugându-se, omul dobândeşte har de la Dumnezeu 
pentru el și pentru toți aceia pentru care se roagă. 

Rugându-se, Sfântul Ilie a coborât foc din cer şi ploaie 
binecuvântată pe pământ. 

O parte din materia rugăciunii o constituie lipsurile 
trupeşti ale omului şi ale celor ce-l înconjoară. 

Ne rugăm pentru semenii noștri, dar ne rugăm și 
pentru firul de iarbă și pentru bobul de grâu și astfel 
rugăciunea devine atotcuprinzătoare și transpare în ea 
iubirea faţă de tot ce a creat Dumnezeu. 

Cum să ne rugăm ne învaţă Sfânta Scriptură. 

Astfel David, în Cartea Psalmilor, zice:„Ridicarea mâi- 
nilor mele, jertfa de seară“(Psalmi 140,2), iar Sfântul 
Apostol Pavel, în Epistola către Timotei, zice:,Vreau deci 
ca bărbaţii cuvioșşi să se roage în tot locul, ridicând mâini 
sfinte, fără de mânie și fără de șovăire: (| Tim. 2, 8). 

lată că şi trupul omului participă la rugăciune și ast- 
fel întreaga ființă a omului intră în relaţie cu Dumnezeu. 
Astfel se realizează o închinare a trupului făcându-se 
templu al Duhului Sfânt (cf. | Cor. 6, 19). 

Mintea omului reprezintă expresia prin excelenţă a 
sufletului și a stării sale lăuntrice. 

Mintea omului este aceea care se ridică până la Cer 
şi care duce cu ea suferința şi necazurile pe care le 
aşează în potirul iubirii lui Dumnezeu. 

Mintea este o putere a duhului omului. Lucrare ei 
fundamentală este înțelegerea, cuvântarea şi gândirea 
logică. 

Rugăciunea este expresia multiplă a vieţii omului, 
este vorbirea minţii cu Dumnezeu, este urcușul minţii 
spre Dumnezeu. 

Dacă Hristos este Pâinea vieţii, rugăciunea este pâi- 
nea sufletului. 

Cât şi cum cuantificăm noi rugăciunea către Dum- 
nezeu?! 

Îl slăvim, Îi mulţumim și-l cerem lui Dumnezeu. Se 
pare că suntem tentaţi să cerem și mai puţin să-L slăvim 
şi să-l mulțumim. 

Să-L rugăm pe Dumnezeu să ne înveţe ce să cerem, 
căci Hristos ne spune:,„Nu știți ce cereţi.“ (Mc.10,38). 

lată, suntem la o sută de ani de la începutul Primului 
Război Mondial. Care au fost rugăciunile din acel timp?! 

„Doamne, ajută-ne să biruim pe vrăjmașii noștri”! 

Aceste rugăciuni s-au auzit atunci în toate locașurile 
de cult şi în tranşee. 

Nimeni n-a zis: „Doamne, ajută-ne să-i iubim pe 
vrăjmașii noștri!”. Ne-am rugat să ucidem, nu ne-am 
rugat să iubim. 

În rugăciunea „Tatăl nostru”, o rugăciune a vieţii şi a 
păcii, zicem: „Pâinea noastră cea spre ființă“, adică sal- 
varea vieţii. 

După Înviere, Hristos a zis primul cuvânt către apos- 
toli: „Pace vouă!“ (loan 20, 19). 

Pacea este ogorul unde seamănă Hristos cuvântul 
Său, iubirea Sa. 

lubirea lui Dumnezeu nu poate rodi, nu poate crește 
decât în ogorul păcii. Tot ce a creat Dumnezeu Îi aduce 
recunoştinţă și slavă. Poate cel mai puţin recunoscător 
este omul. 

Florile, când mor, nu plâng, deși trăiesc așa de puţin. 
Omul plânge înainte de a muri, căci ar dori să trăiască 
mult, aici, pe pământ, dar nu în pace, ci în păcat. 

Plânge omul că se rupe de păcat. 

Ne trimitem fiii pe front și-L rugăm pe Dumnezeu 
să-i ajute să ucidă. Oare știm ce cerem, oare acest lucru 
îl dorește Dumnezeu?! Ca fiii noștri să poarte chipul lui 
Cain?! 

Câte întâlniri pentru aplanarea conflictului dintre 
părţile beligerante încep cu o rugăciune? Încep cu câte 
arme sunt de-o parte și de alta. 

Bărbaţi din familia mea, participanţi la Primul Război 
Mondial, mi-au povestit cum, la anumite sărbători- 
Nașterea Domnului şi Învierea- ostașii aflaţi de-o parte 
și de alta a frontului încheiau ei o pace în numele lui 
Hristos şi în acele zile nu mai trăgeau unii în alţii. 

Atunci cobora Hristos în tranşee şi nimeni nu îndrăz- 
nea să mai tragă încă o dată în Hristos. 

De ce-am stricat rânduiala lui Dumnezeu Care ne-a 
creat pentru a trăi o veșnică sărbătoare cu EI?! 

De ce nu ascultăm cuvintele divine ale lui Hristos şi 
voim mai mult să ascultăm glasul armelor, al morţii?! 

lată, între viață și moarte, omul alege moartea, între 
iubire şi ură alege ura. 

Cărui Dumnezeu slujim, cărui Dumnezeu ne închi- 
năm: dumnezeului morții sau Dumnezeului vieții?! 

Oare când va fi marea trezire a lumii, a omului, căci 
corabia acestei lumi este acum pe mari valuri?! 


Niciodată în istoria existenţei sale corabia omenirii 
n-a fost într-o stare de pericol așa de mare ca în zilele 
noastre. 

Azi mai mulţi oameni mor, nu pe front, ci în pântecele 
mamelor. Asistăm la o adevărată cruciadă împotriva 
copiilor. 

Există în lume oameni din toate religiile care doresc 
pacea și iubesc viaţa. 

Să ne unim în același glas și să-L rugăm pe al nostru 
Creator să verse în inimile oamenilor și ale celor ce con- 
duc popoarele, harul păcii și al iubirii și să pună pe ale 
lor buze cuvântul „pace“. 

Două lucruri sunt în pericol azi pe pământ: viaţa și 
pacea. 

Să înălțăm cu toţii o rugă către Dumnezeu pentru 
pacea întregii lumi și să stingă toate războaiele care fac 
azi atâţia orfani, căci un lordan de lacrimi și sânge curge 
azi pe al nostru pământ. 


*Expunere susținută în ziua de 29 ianuarie 2015, în sala 
festivă a Centrului eparhial, cu prilejul hramului Facultății 
de Teologie din Timișoara — Sfinţii Trei lerarhi 

POMENIREA MITROPOLITULUI 
VASILE LAZARESCU AL BANATULUI 
(1947-1961, + 1969) 


Mitropolitul Vasile Lazarescu s-a născut la 1 ianuarie 
1894 în localitatea Cornești (fostă Jadani), jud. Timiș. 
După absolvirea școlii medii, a urmat cursurile Liceului 
de Stat din Timișoara, apoi pe cele ale Facultăţii de Teo- 
logie din Cernăuţi, obţinând apoi doctoratul în Teologie 
(1919). În paralel a urmat studii de Pedagogie şi Filoso- 
fie la Universitățile din Budapesta, Viena și Cernăuţi 
(absolvite în anul 1920). 

A fost numit pe rând, prin concurs, profesor de Dog- 
matică, Apologetică și Morală la Institutul teologic din 
Sibiu (1920 - 1924), apoi profesor de Dogmatică și Apo- 
logetică la Academia teologică din Oradea (1924-1933), 
unde totodată a fost și duhovnic (1926-1933). Pentru o 
vreme a fost redactor al foii eparhiale „Legea Româ- 
nească” din Oradea (1925-1931). 

A urcat pe rând treptele slujirii în Biserică, fiind mai 
întâi hirotonit preot necăsătorit, apoi fiind numit proto- 
pop (1926). S-a călugărit în anul 1928 la mănăstirea 
Hodoș-Bodrog, apoi a primit rangul de protosinghel 
(1928) și pe cel de arhimandrit (1929). La 21 octombrie 
1933 este ales episcop al Caransebeşului, fiind hirotonit 

în catedrala de acolo la 31 decembrie 1933 și înscăunat 
la 15 aprilie 1934. 

Înfiinţându-se în anul 1939 Episcopia Timişoarei, la 
12 iunie 1940 este ales episcop al Timişoarei, fiind 
înscăunat la 25 martie 1941, în actuala biserică a parohiei 
Timişoara Iosefin. Prin ridicarea eparhiei în rang, în anul 
1947 devine arhiepiscop al Timişoarei, apoi mitropolit 
al Banatului fiind instalat la 26 octombrie 1947, în 
catedrala mitropolitană. În timpul arhipăstoririi sale a 
stăruit pentru redeschiderea unor mănăstiri din Banat 
(Săraca, Partoş, Sf. lie de la Izvor, Lipova, Cebza), a 
îndrumat lucrările de zidire a catedralei din Timişoara 
(sfinţită la 6 octombrie 1946), activitatea Academiilor 
teologice din Caransebeș și Oradea, refugiate la Timi- 
şoara după 1941, a buletinelor eparhiale: „Foaia Diece- 
zană“ - Caransebeș ,„Biserica Bănăţeană“ - Timișoara și 
a revistelor „Duh și Adevăr”, „Mitropolia Banatului”, 
„Calendarul Eparhial” ș.a. 

Ca episcop al Timișoarei și apoi, arhiepiscop și mitro- 
polit, s-a implicat direct în construirea catedralei mitro- 
politane și în achiziţionarea actualelor clădiri ale reșe- 
dinţei și centrului eparhial. 

A publicat volumele: Pârga darului. Cuvântări (Caran- 
sebeș, 1936), Praznic luminat. Gânduri de sărbători 
(Caransebeș, 1940), În ce ne deosebim... ? (Timișoara, 
1958) și numeroase alte studii, articole, traduceri, recen- 
zii, cuvântări, pastorale, în periodicele amintite sau în 
„Anuarele Academiei teologice Andreiane”și în, Revista 
Teologică“ - Sibiu. 

La cererea autorităţilor comuniste, a fost pus în retra- 
gere de către Sfântul Sinod la 18 decembrie 1961 şi 
închinoviat la mănăstirea Cernica de lângă București, ca 
monah. 

Vrednicul de pomenire Mitropolit dr. Vasile Lazarescu 
al Banatului a trecut la cele veşnice în ziua de 21 februa- 
rie 1969, la mănăstirea Cernica, fiind înhumat, în cripta 
familială din localitatea Cornești. 

În aprilie 1993, conducerea Mitropoliei Banatului, a 
organizat ceremoniile de deshumare a osemintelor şi 
de transportare a lor în catedrala mitropolitană din 
Timişoara, unde, în prezenţa ierarhilor Mitropoliei şi a 
numeroşi clerici şi credincioşi, au fost reînhumate în 
necropola mitro-poliţilor, de sub altarul catedralei. 

Personalitatea sa luminoasă, parcurge anii și vremu- 
rile, fiindu-ne tuturor, pildă de slujire a Bisericii Mântu- 
itorului lisus Hristos. Veșnică să îi fie pomenirea, din 
neam în neam! 

CAVE NE CADAS! 


La întoarcerea din campaniile militare victorioase, în 
urma cărora erau anexate imperiului noi provincii, care, 
sporeau, prin bogăţiile lor, puterea Romei, împărații 
romani și marii comandanţi de legiuni erau primiţi în 
„Civita aeterna” de toți locuitorii cu aclamații și cu mani- 
festări ample de bucurie, în cinstea lor organizându-se, 
de asemenea, serbări impresionante. 

De obicei, învingătorul întors acasă intra în capitala 
imperiului însoţit de un cotegiu triumfal uriaș, din care 
nu lipseau bogatele prăzi de război, atât de necesare 
plebei însetate de „pâine și circ”, precum și miile de sclavi 
aduşi spre a trudi în folosul oamenilor bogați. 

Admirat, aclamat și chiar divinizat de către romanii 
dornici de putere, de bogăţie și de plăceri ieftine, învin- 
gătorul era în pericol de a 
cădea în păcatul trufiei, 
care-l transforma rapid, din- 
tr-un comandant capabil şi 
curajos, într-un stăpân dis- 
preţuitor şi arogant, plin de 
mândrie și de înfumurare. 

Pentru a evita, așadar, o 
astfel de stare și a-și păstra 
verticalitatea morală, în 
spatele său se afla un sclav 
care, în acel zgomot infer- 
nal, îi şoptea la ureche 
aceste cuvinte: „Cave ne 
cadas!" (ia seama să nu cazi), 
avertismentul respectiv 
având rolul de a-l feri de 
păcatul trufiei. 

Relatarea de mai sus, 
potrivită pentru perioada 
de post, de nevoinţă, de 
rugăciune și de întoarcere 
la Dumnezeu, în care ne 
aflăm acum, ne atrage 
atenţia asupra unuia din 
păcatele care ne dau de 
multe ori târcoale și duce, în cele din urmă, la pierderea 
credinței în Dumnezeu. Referindu-se la acest păcat, 
Sfântul loan Scărarul spunea: „Trufia este lepădarea de 
Dumnezeu, născocire drăcească [...]. Începutul trufiei — 
scria Sfântul Părinte — este rădăcina slavei deșarte, mijlocul 
este defăimarea aproapelui, trâmbiţarea nerușinată a 
propriilor osteneli, lauda de sine din inimă, urârea mustră- 
rii; iar sfârșitul este lepădarea de ajutorul dumnezeiesc, 
nădăjduirea în propria strădanie, năravul drăcesc". 

Consecințele pe care le are acest păcat asupra vieții 
noastre duhovnicești sunt, prin urmare, dintre cele mai 


Preot dr. IONEL POPESCU 
grave, de aceea el a fost combătut, cu tărie și de alți 
Părinţi ai Bisericii, credincioşii fiind îndrumați să se 
ferească de oamenii trufași, de cei ce socotesc fari- 
seismul drept virtute și chiar să le atragă atenţia asupra 
greșelii pe care o săvârşesc. 

lată, de pildă, ce scrie Sfântul loan Gură de Aur:„Așadar, 
atunci când vezi pe cineva că se umflă în pene de mândrie, că 
privește de sus și că ridică sprâncenele, că are numai lucruri 
scumpe, că ameninţă și face rău semenilor, spu-ne-i: Pentru 
ce se trufeşte cel ce este pământ și cenușă (Eclesiast 10, 9). Încă 
din această viață începe stricarea fru-musețţii sale”. 

Călători fiind acum, prin post și rugăciune, spre praz- 
nicul Învierii Domnului nostru lisus Hristos, se cuvine, 
aşa-dar, să ne aplecăm, cu sporită atenţie, spre curățirea 
făpturii noastre de acest 
păcat al trufiei, pentru că, 
așa cum afirma cunoscutul 
om de cultură Horia Bernea, 
„omul trufaş are un orizont 
strâmb și dovedește o jal- 
nică sărăcie spirituală”. De 
aceea, Sfântul Apostol Pavel 
îi povăţuia pe creştinii din 
Corint să înlăture trufia și să 
fie mereu în stare de veghe 
şi de smerenie, aşa încât „cel 
căruia i se pare că stă neclin- 
tit, să ia seama să nu cadă” 
(1 Corinteni 10, 12). 

Cu alte cuvinte, cel care 
are o părere foarte bună 
despre sine, încetează să-şi 
mai vadă păcatele, defec- 
tele și slăbiciunile, începe 
a-și minimaliza vinovăția ori 
o neagă în totalitate. De aici 
şi până la momentul în care 
îşi exagerează propriile 
calități și virtuţi, propriile 
cunoştinţe și propria 
experienţă, desigur net superioare altora, nu este decât 
un pas. Ajuns într-o asemenea stare, de decădere morală, 
omul nu numai că-i osândește pe alţii, ci începe să-i 
disprețuiască, să-i fie silă de ei și chiar să le facă rău. Un 
astfel de om ajunge rapid în situaţia vameșului despre 
care scrie Sfântul Evanghelist Luca: „... Dumnezeule, Îţi 
mulțumesccă nu suntca ceilalți oameni, răpitori, nedrepți, 
adulteri, sau ca și acest vameș... (Luca 18, 11), adică este 
stăpânit de o aparenţă evlavioasă, de râvnă falsă, pentru 
a-i impresiona și stăpâni pe cei de lângă el, ascunzându-și 
însă cu grijă lipsurile, incultura, răutatea, patimile și nea- 

junsurile. Asemenea oameni își pun, de obicei, o mască 
ce se dorește strălucitoare, impresionantă și sinceră, şi 
joacă o piesă ieftină de teatru care, nefiind adevărată, 
devine hidoasă, profund respingătoare și de prost gust. 
Mântuitorul lisus Hristos, în mustrarea adresată fariseilor 
şi cărturarilor, a biciuit aspru un astfel de comportament, 
spunând: „ai vouă, cărturarilor și fariseilor făţarnici! Că 
semănaţi cu mormintele cele văruite, care pe dinafară se 
arată frumoase, înăuntru însă sunt pline de oase de morți 
și de toată necurăţia. Așa și voi, pe dinafară vă arătaţi drepți 
oamenilor, înăuntru însă sunteţi plini de făţărnicie și de 
fărădelege” (Matei 23, 27-28). 

Societatea în care trăim ne-a oferit, din păcate, sufi- 
ciente exemple de oameni trufași, cuprinși de „slavă 
deșartă”, de „slavă goală”, adică fără conţinut, care au 
urcat rapid treptele societăţii, și tot atât de repede s-au 
prăbușit, pentru că nu aveau talanţii, virtuțile, calitățile 
intelectuale și morale necesare rămânerii pe culmi. 

La astfel de oameni, clerici și mireni deopotrivă, care 
uită de unde au plecat, făcea referire Hristos Domnul prin 
pilduitoarele Sale cuvinte: „Cine se va înălța pe sine se va 
smeri și cine se va smeri pe sine seva înălța” (Matei 23, 11). 


Smerenia, modestia, cumpătarea, buna cuviinţă, 
cuminţenia, respectul față de toţi semenii, tineri sau 
vârstnici, bărbaţi sau femei, bogaţi sau săraci, bolnavi 
sau sănătoşi, casnici sau străini, stau la baza relaţiilor 
interumane și împodobesc făptura umană, așa după 
cum florile împodobesc pământul. Un proverb din 
vechime, auzit în urmă cu mulţi ani, spune așa:„Frumos 
e omul, Doamne, când mintea e regina”. Reformulându-l, 
zicem: „Frumos e omul, Doamne, când este împodobit cu 
slavă și cu cinste” (Psalmul 8, 5), cu smerenie și cu modes- 
tie, cu dragoste față de Dumnezeu și de oameni, cu 
credinţă și cu „podoaba duhului blând și liniştit, care este 
de mare preţ înaintea lui Dumnezeu” (| Petru 3, 4), iar nu 
cu trufie, cu mândrie, cu slavă deșartă și cu părere mai 
mult decât bună despre sine. 

Concluzia rândurilor de faţă ne-o oferă frumoasa 
cântare bisericească din Duminica Vameșului și Farise- 
ului: „Prin trufie se împrăștie tot binele, iar prin smerenie 
piere tot răul, pe care să o îmbrăţișăm noi credincioșii, 
dispreţuind în chip hotărât năravul cel îngâmfat” (Utrenia 
din Duminica Vameșului și a Fariseului, canonul, cânta- 
rea 1, stihirea a 3-a). 

ABORDAREA MISIUNII BISERICII, ÎN ISTORIE 


Vorbind despre Biserică și în Biserică — despre rolul 
și importanţa ei, am ajuns la multe definiţii ce i se dau 
Bisericii, cu alte cuvinte am ajuns la o teoretizare, la o 
nuanţare a detaliilor... Nu știu, în schimb, în ce măsură, 
împlinim în practică cunoștințele teoretice pe care le 
cunoaştem despre Biserică și dacă le împlinim în Biserică 
- acolo unde le este locul şi rostul!... Și din cauza acestei 
stări de fapt există o tensiune: între real și ireal, între 
istorie şi Împărăţia lui Dumnezeu. Sau, mai concret, între 
idealul creștin: care este viaţa în lisus Hristos şi viaţa 
pământească pe care o ducem cu toţii. Rezolvarea aces- 
tei antinomii, contradicții, nu implică numai acţiunea 
umană ci și divină. Prin ea, omul, a realizat prea puţin în 
planul sensului și a destinului său. Când singur vrea să 
se autodivinizeze, să se facă înger, de fapt el ajunge fiară. 

Omus secundus deus — maximă iluministă și marxistă 
- este concretizarea acestei căderi. Căutând singur para- 
disul desăvârșirii a aflat iadul dezumanizării. Tensiunea 
nu se poate rezolva în sine ci numai în lisus Hristos. lar 
mântuirea noastră se realizează așezându-se sub reve- 
laţie, nu deasupra ei. Omul căzut refuză revelaţia, el pune 
condiţie revelaţiei. Erezia, produsul subiectivismului 
demonic, face ce vrea cu revelaţia și transmiterea ei prin 
Biserică. Se uită că natura revelaţiei, nu este o sumă de 
propoziţii, de informaţii, iar înţelegerea mântuirii nu e 
una gnostică, teoretică. 

Se uită că religia creştină nu este rodul căutării omu- 
lui ci este istoria căutării omului de către Dumnezeu. În 
revelaţie, în această căutare și descoperire, Dumnezeu 
nu comunică numai adevărul despre EI, ci se deschide 
EI Însuşi şi ne arată condiţiile mântuirii în El. Unirea omu- 
lui cu Dumnezeu este scopul revelaţiei, deci umanul este 
uman numai în Dumnezeu. Această înfiere a noastră în 
lisus Hristos se realizează în Biserică. Acesta e mesajul 
Ortodoxiei şi puterea ei unică: accesul la duhul înfierii. 
Ereziile caută a-și acomoda lor lucrurile lui lisus Hristos, 
patimile, învierea și chiar trimiterea Duhului Sfânt. Dar 
se uită, în întunericul ce le cuprind, că lisus Hristos este 
însuși Omega apostolos tu Teo, marele trimis al Tatălui, 
după expresia Sf. Grigorie Palama. Căci El spune:,„ N-am 
venit să fac voia Mea, ci voia Tatălui Meu, care este în 
ceruri”. Așadar, cine trimite, cine alege, cine este trimisul 
? Tatăl trimite pe Duhul: „cine vă primește, pe Mine mă 
primește și cine mă primește pe Mine, primește pe Cele 
ce M-a trimis pe Mine”. (Mt. 11,40),Şi Eu voi ruga pe Tatăl 
şi alt Mângâietor vă va da vouă ca să fie cu voi în veac”. 
(In. 14,16) Sfânta Treime este misionară prin însăși trimi- 
terea ei. 

Modurile de existenţă ale lui Dumnezeu se comunică 
Bisericii. Ea este aleasa și ea este plină de Treime, spune 
Sf. Vasile cel Mare: ea este aleasa și ea trimite. Sfânta 


Dr. STELIAN GOMBOȘ 


Treime este baza, modul structurii funcţiilor Bisericii. 
Taina coborârii Sf. Treimi şi taina urcării omului la Ea este 
esenţa adevărului, concretizat în această realitate divino- 
umană care este Biserica. A fi creştin, a fi în Biserică 
înseamnă a fi în Sfânta Treime. Unirea se face prin Sfân- 
tul Botez, în Biserică nu în afară de Biserică, după prin- 
cipiul paulin: Nu ne propovăduim pe noi înșine. Orice 
propovăduire care-L rupe pe lisus Hristos de Sfânta Trei- 
me, de Biserică, face din ea o simplă învăţătură umană. 

Mântuirea în Biserică este intrarea în comuniune cu 
Sf. Treime căci ea, Biserica este locul și spaţiul manifes- 
tării Sf. Treimi. lar Biserica se manifestă în Sf. Treime, în 
care se află nuanțele persoanelor: a Tatălui şi a Fiului şi 
a Sf. Duh (Tainele iniţierii). De aceea cea mai mică biserică 
devine lerusalimul ceresc. lisus Hristos nu ne mântuieşte 
în primul prin învăţătura Lui ci în prin Persoana Sa, care 
a zis: Eu sunt pâinea vieţii (In. 6,35). De aici rezultă inse- 
parabilitatea operei și învăţăturii Lui lisus Hristos de 
Persoana Sa, şi acesta este un principiu dogmatic. lisus 
Hristos nu a venit să ne dea numai o gnoză, o cunoștință, 
un cod moral, sau anumite mistere esoterice, El este 
prezent în Biserică prin Sfintele Taine. Și de aici rezultă 
aspectul fiinţial al mântuirii: El ni se dă cu viaţa Lui, iar 
mântuirea este viaţa noastră în Sf.Treime după cum Sf. 
Ap. și Ev. loan ţine să consemneze în cap. 17. Morala se 
identifică cu persoana Lui lisus Hristos. La fel revelaţia 
nu e o sumă de propoziţii sau de doctrine, ea este per- 
soana Lui lisus Hristos, este viaţa Sf. Treimi. Dar acestea 
sunt în Biserică. „Ei uită că ascultarea și smerenia sunt 
modalităţi ale existenţei în sânul Sfintei Treimi”, după 
cum spune Sf. Siluan Athonitul. Ei uită că lisus Hristos 
„trăieşte din eternitate în stare de Fiu”, adică de ascultare. 

Nu se poate reduce creștinismul la un simplu mora- 
lism sau doctrinalism, căci acestea sunt metode ale misi- 
onarismului neoprotestant. Trebuie să înţelegi, să cauţi, 
să afli că dogma nu este doctrinalism iar morala eticism, 
ci ele, sunt viață, participare la Dumnezeu. 

Dacă „bucuria Tatălui şi a Fiului este în Duhul Sfânt”, 
spune Sf. Grigorie Palama, cum tu faci din iconomia lor 
în Biserică și în istorie ? După slăvita Sa Înviere, Mântuli- 
torul se arată ucenicilor și le spune: Mergând, învăţaţi 
toate neamurile, botezându-le în numele Tatălui și al 
Fiului și al Sfântului Duh. Și puţin mai târziu: „Și iată Eu 
sunt cu voi în toate zilele până la sfârșitul veacului” (Mt. 
28,19-20). 

Expresia“toate'arată natura şi porunca misiunii. Misi- 
unea se realizează pe baza Scripturii și a tradiţiei liturgice 
şi patristice, căci Hristos Însuși a zis: „lar când va veni 
Acela, Duhul Adevărului, vă va călăuzi la tot adevărul” 
(1n.16,13). Conștiinţa misiunii trebuie lărgită, iar misiunea 
Bisericii nu a înţeles alegerea ca supremație. 

Dumnezeu te alege, nu ca să te înalțe, ci ca să te 
coboare, prin slujire. Arhiereul, preotul, diaconul, credi- 
ciosul sunt robii Lui Dumnezeu. (Ep. Romani - 9,10,11). 
E de luat aminte! Orice dezlegare se face pentru ceilalţi, 
lisus Hristos și-a dat viaţa pentru toţi, suntem aleși, pen- 
tru a fi la dispoziţia tuturor. În creştinism, alegerea este 
universală, ucenicii au fost trimiși la toate neamurile. 
Epistola către Efeseni este cartea eclesiologică a Bisericii. 

Prin opera Sa Hristos recapitulează totul, concen- 
trează totul sub un singur cap: El, și aceasta este marea 
taină că: „păgânii sunt împreună cu noi martori ai ace- 
leași făgăduinţe”. lisus Hristos rupe peretele vrajbei din- 
tre Israel și păgâni. Aceasta este misiunea Bisericii, 
marele mister: ea împacă totul și ceea ce este pe orizon- 
tal şi pe vertical. Misiunea sa este a chemării, a slujirii şi 
împăcării. Referinţe speciale avem la Matei - cap.10 și 
Luca — cap. 9 din ele rezultă legătura indisolubilă dintre 
evanghelizare și slujire, Biserica făcând prezentă, ca acti- 
vitate mântuitoare, prezenţa Lui lisus Hristos în lume și 
istorie. 

Pe lângă Sf. Taine (avem legătura cu lisus Hristos), 
trebuie să se înţeleagă că acest trup al Bisericii este și 
organizat după concepţia paulină, cf. Epistolei către Efe- 
seni. Ortodoxia și Biserica Romano-catolică au o înţele- 
gere bisericească, eclesială, a credinţei, deci obiectivă, 
ca realizare și plenitudine a lui lisus Hristos. Denomina- 
ţiunile creștine, ereziile istorice înţeleg individualist cre- 


dinţa. Se uită, sau nu se înţelege că Biserica poate fi 
contestată nu numai secularistic (sociologic, ideologii 
ateiste) ci din interiorul ei. 

Aşadar, Biserica şi lisus Hristos sunt o unitate indiso- 
lubilă. Istoria misiunii se identifică cu istoria Bisericii. 
Istoria ei e relaţia lui Dumnezeu cu semenii și invers. 
Neavând o istorie a misiunii, nu ai o istorie a Bisericii, și 
atunci, ești doar o simplă adunare, un grup de oameni, 
o apariţie meteoritică, stelară pe scena istoriei şi a teo- 
logiei. 

Trebuie să luăm aminte! Relaţia umanităţii cu Dum- 
nezeu se înţelege ca realitate istorico - teandrică. Dar 
mărturisirea în istorie este incomodă pentru societatea 
bazată pe minciună, înșelăciune și violenţă. A mărturisi 
pe Dumnezeu înseamnă a declara război pe viaţă și pe 
moarte cu diavolul, a nu mărturisi înseamnă a avea pace 
cu acesta. Dacă în perioada persecuțiilor, creștinismul 
era prigonit fiind în afara societăţii, astăzi se constată o 
ieşire acesteia din creștinism spre puncte centrifuge ale 
autoumanizării. 

Vocea profetică a Bisericii se aude în istorie, căci nu 
se concepe, ca propovăduind adevărul să nu mustri 
păcatul. Glasul ei este aidoma cuvintelor scripturii:,lată 
Eu stau la ușă și bat”... Chemarea ei se îndreaptă către 
toţi, și face acest lucru din ziua Cincizecimii, prin vicisi- 
tudinile istoriei. Glasul ei străbate veacurile, căci mărtu- 
risirea credinţei creștine îi aparţine doar Ei. 


12 


Învierea 


ANUL XXIII, NR. 14 (174), Februarie 2014 


CRÂMPEIE DE GÂNDURI BUNE 


Duminică, 07.12.2014 am continuat drumul nostru 
prin satele bănăţene. De această dată am fost invitaţi de 
un părinte fost ascorist, părintele Georgian de la Stamora 
Dragostea sfinţiei sale și a preotesei Rahela ne-a întâm- 
pinat de îndată ce am ajuns în sat. După Liturghie, până 
la Căminul Cultural al satului, am colindat ulițele și așa 
ne-am anunţat concertul pe care l-am susţinut mai apoi. 


Drăguţi fârtaţi, iată ne-am aflat, 
În glas adunati întru-ntreg cântat, 
Cătând de cu zori pe cei călători 
Copii blânzi şi două Flori. 

Bine v-am găsit cocori, 

Vrăbii-n glas şi berze-n zbor, 

Bine te-am găsit vecine 

Să ne petrecem cu bine. 


Cum nu se putea să treacă luna fără să mergem să 
culegem stropi de bucurie şi dovleac şi mere înfăşurate 
în foiţa caldă de făină de grâu, ne-am strâns şi-n astă 
lună rece de decembrie să ne mai încălzim niţeluș pe 
la gâtlej şi pe la inimioare. 

Şi cum copilași în stânga şi-n dreapta am aflat, cum 
ne-am îndreptat piciorușele zglobii în bisericuţă nu se 
prea putea să nu ne folosim de puhoi de diminutive ca 
să mergem “niţel de-a busșilea”. 


SI OBGRIIhic A 
ORIIOBOXĂ 


Supliment al revistei „Învierea“ editat de Asociaţia Studenţilor Creștini Ortodocși Români Timișoara 


LUMINIŢA CAPLEA, 
Facultatea de Automatică şi Calculatoare, anul IV 


pa 


Ei, acu nu la propriu — nu de alta, costumele nu ne 
permiteau -— dar şi în sens figurativ putem resimţi ce-i 
de simţit când te faci “la citit copil”. 

Şi ce copii, taică, apăi să îţi spui: doi pruncuţi, băiat 
şi fată, Muc cel Mic şi Ileana Cosânzeana în miniatură, 
înveştmântată corespunzător pentru o prinţesă din 
ţinuturile reci rusești, al cărei nume îl şi poartă -— 
Anastasia, două dudui, Florica şi Floricica, de-o seamă 
şi de-o asemănare, căci gemene sunt, şi bălăioare 
parc-ar fi scoase din niște cutiuţe cu păpușele de por- 
ţelan dar atât de prinse în chicotelile şi joaca zburdal- 
nică a veveriţelor c-ai spune pe drept că se aseamănă 
pretenaşilor noștri Sete din copilărie, Chip şi Dale. 

Şi-apoi mai avem şi copiliţele-ciocârlii cărora le-a 
venit rândul să ne colinde ele pe noi şi pe-ai lor con- 
săteni şi-apoi noi ăştia mai în vârstă mai la urmă de-am 
adus cu bucurie o colindă proaspăt scoasă de pe vatra 
ASCOR-ului s-o-mpărţim stamorenilor la masă. 


Ei şi-acu în încheiere ne-am mai strâns așa gându- 
rile şi le-am așternut colea, să vă fie de folos şi s-aveţi 
Crăciun frumos: 

“Cum astăzi mai multe suflete au participat la Sfânta 
Liturghie, ele au cântat la unison lui Dumnezeu. De ase- 
menea, colindele au făcut să transmită şi celorlalţi bucu- 
ria trăită de noi alături de oamenii simpli ai satelor.” 
Oana Victoria Onufrei, Facultatea de Litere. 

“Adunați în biserica mică din Stamora, unde oamenii 
încetul cu încetul se adună, începurăm Sf. Liturghie. 
Liniştea și calmul ce domneau în lăcaș fură sporite de 
glasurile domoale ale cântăreților și al părintelui, de 
murmurul de rugăciune al credincioșilor. Un copilaș 
drăgălaș umblă din stânga-n dreapta, stârnind zâmbete 
calde pe chipurile oamenilor. Nemișcaţi și cu atenţia 
mărită, ascultăm Balada Brâncovenilor, imn închinat 
Sfinţilor Martiri Brâncoveni, și mulțime de colinde ce ves- 
tesc apropierea Nașterii Domnului. Versurile lor răsună 
în întreaga biserică, ecoul lor durând parcă mult după 
ce slujba s-a încheiat.” Eliza Rîpă , Facultatea de Ştiinţe 
ale comunicării, an |. 


GRUPUL PSALTIC ASCOR, ÎN SATUL VOITEG 


Satul Voiteg. O altă mică bucată de rai. Un loc unde 
timpul pare să curgă mai încet. Şi o biserică ce a rămas 
la fel de la începuturile sale. O lumină caldă, ce izvorăște 
parcă din rugăciunile şoptite de mii de suflete şi din chi- 
purile sfinţilor ce veghează asupra credincioșilor, ne 
întâmpină imediat ce intrăm în locaș. Oamenii, de la mic 
la mare, ne privesc cu curiozitate, căci şi noi ne contopim 
cu timpul bisericii, îmbrăcaţi aşa cum suntem, în straie 
românești. 

A fost o dimineaţă plină de rod: o slujbă ce a culminat 
cu mulţi copii primind Sfântul Trup şi Sânge, în care 
vocile noastre au răsunat ca una, o carte pentru cantori 
veche de peste 100 de ani a fost trecută din mână în 
mână de ascoriști curioşi, iar localnicii ne-au inclus în 
mijocul lor, oferindu-ne şi nouă din obiceiurile lor, un 
prosop cu lumânare spre mântuirea celor adormiţi. 

Gospodinele au dorit să ne facă o surpriză. În şcoala 
generală din sat, al cărei miros specific a trezit amintiri 
dragi din copilăria noastră, suntem întâmpinați de o 
masă încărcată cu bunătăți. Prăjituri de toate felurile, 
făcute în casă, fructe și mâncare săţioasă au fost primite 
cu graţie, acest ospăț fiind și prilej de a mai sta la povești 
cu părintele, de a programa o altă vizită. Sperăm noi, cât 
mai curând. 

După o masă îndestulătoare, a venit vremea să ne 
folosim și noi de terenul de sport din sat, prilej de a 


ELIZA RÎPĂ, 
Facultatea de Științe ale comunicării, 
specializarea Traducere si interpretare, anul 1 


strânge legătura dintre noi, dar și de a ne destinde după 
sesiunea semestrului întâi. Un joc amuzant de-a 
şoarecele și pisica, câteva partide de fotbal (la care au 
participat și doi localnici), badminton, frisbee, multe 
poze și o bătaie cu zăpadă în urma cărora oboseala ne-a 
convins să luăm drumul înapoi spre casă. 

Şi iată că o altă zi plină devoie bună a trecut, lăsând-ne 
cu o mulţime de noi amintiri ce ne vor face să zâmbim 
oricând ne vom gândi la ele. Un alt sat care ne-a primit 
cu braţele deschise. Și un alt prilej de a ne bucura de 
vremea frumoasă de început de februarie. 

DUMNEZEU S-A FĂCUT OM 


Dumnezeu s-a făcut om, s-a făcut om pentru a ne fi 
aproape, pentru a fi întru noi. A fi creștin înseamnă attrăi 
realitatea aceasta adânc, în fiecare clipă. Dorinţa 
necreștină este însă mereu vie în noi, o dorință în 
aparenţă deloc rea ci chiar virtuoasă. Prăznuim ca și cum 
ar fi ceva diferit de noi. Ne gândim că Nașterea Domnu- 
lui s-a petrecut...atunci... și cumva stilizăm icoana Nașterii 
din Betleem, o facem ori prea nobilă și supra-pămân- 
tească ori prea comercială, strălucitoare de fericire facilă 
oferită la pachet cu vestea cea bună. Dorim să ne fie bine 
spiritual și omenește. Dorim să fim mai buni și să gustăm 
magia sărbătorilor. Ne uităm cu admiraţie la acest copilaș 
dumnezeiesc din iesle și ne spovedim gândindu-ne că 
noi suntem păcătoși și răi și nevrednici de un aşa Mân- 
tuitor. Se și spune: să ne gătim ieslea sufletului ca în ea 
să se nască Hristos. 

Dumnezeu s-a făcut mic, ca unul 
dintre noi. Dumnezeu s-a făcut om, 
un om oarecare...pare greşit dar 
este astfel. Domnul nostru, Cuvân- 
tul lui Dumnezeu s-a făcut un om 
oarecare, un fiu de femeie simplă. 
Toate calitățile unice ale Preacuratei 
şi însăși dumnezeirea Mântuitorului 
nu s-au manifestat întru măreţia 
lumii. Treptat și mereu smerit Dom- 
nul s-a făcut cunoscut întru Slava 
Sa. Păstorii cei care erau lepădătura 
societății iudaice și magii păgâni au 
fost cei dintâi adoratori ai lui Hristos. 
Nu erau la iesle nici preoții Legă- 
mântului, nici leviţii, nici cărturarii, 
nici rabinii, nici măcar oamenii de 
bun simţ din Betleem, cei ce mer- 
geau la sinagogă şi făceau pelerinaje la Templu nu au 
venit pentru a cinsti Cuvântul lui Dumnezeu făcut om 
pentru ei. Nu au venit pentru că Domnul s-a făcut un 
om banal, un om între oameni, un om ce nu atrăgea 
atenţia celorlalţi. Doar Duhul lucrând tainic în inima celor 
chemați l-a descoperit pe Hristos. Preacurata, losif, păs- 
torii şi magi, toţi au fost chemaţi de Dumnezeu spre a 
fi slujitori ai Cuvântului, fiecare în felul său cu un rol mai 
mare sau mai mic. Dar toţi cei adunaţi la iesle au slujit 
umanitatea întreagă care dormea în noaptea sfântă a 
Crăciunului. Dar tocmai pentru această umanitate ce 
dormea Dumnezeu s-a făcut om. S-a făcut om nu ca să 
impresioneze și să sperie, nu ca să ne ceară să fim buni 
mai nainte de a veni la EI ci ca să intre în noi prin Carnea 
Sfântă a Trupului Său, ca să intre în carnea vieţii noastre, 
ca să se facă una cu noi, ca să ne facă creştini căci doar 
a fi creştin înseamnă A FI cu adevărat. 


IONUȚ BLIDAR 


Hristos s-a făcut mic ca să fie întru cei mici. Hristos 
s-a născut în peștera întunecată a lumii pentru a sta în 
peşera întunecată a ființei noastre. În peşteră, pe dru- 
murile Palestinei și pe Cruce, lisus Domnul a predicat 
pocăinţa, a chemat la El pe oricine, nu există păcat, viaţă, 
întâmplare, problemă, situaţie, stare care să ne facă 
nevrednici de Dumnezeu, pentru că Dumnezeu a venit 
în pântecele Mariei, a luat trup din trupul ei, s-a făcut 
om şi s-a născut în peștera mea și ata, în peştera tuturor. 
Nu s-a născut în loc curat, în templul din Ierusalim, în 
sinagogă, nici măcar într-o casă bine rânduită de oameni 
buni, ci s-a născut în peșteră de tâlhari, în mizerie, 
întuneric, frig şi precarietate. Toate acestea pentru a ne 
spune, TE IUBESC, pentru a ne cuceri inimile, pentru a 
se lipi de noi, pentru a nu se mai dezlipi de noi niciodată. 
Să luăm aminte, să îl lăsăm să intre întru noi, să trăim 
conștienți că îl avem, că e al nostru, 
că Dumnezeul cerului și al pămân- 
tului, că Unicul Fiu al Părintelui vea- 
curilor este fratele nostru, este de 
acum unul dintre noi, este Cel ce s-a 
lipit de carnea noastră, de viaţa 
noastră, de noi. 

Crăciunul nu trece, nu se încheie 
cu Boboteaza ci continuă zilnic ca 
Lumină şi Înnoire, ca Adevăr și Viaţă. 
Craciunul e Hristos și Domnul este 
viaţa noastră. Aceasta nu înseamnă 
sentiment religios şi practică pioasă, 
sau nu înseamnă doar asta ci 
înseamnă tot, înseamnă la bine și la 
rău să trăim nunta cu Dumnezeu, 
nunta inimii noastre omenești unite 
cu Dumnezeu, Înseamnă să stăm 
mână în mână cu Tatăl nostru, înseamnă să îl chemăm 
neîncetat peste noi pe Duhul Sfânt, înseamnă să o avem 
pe Maria ca mamă și Doamnă, înseamnă să fim una cu 
sfinţii, la bine și la greu, în virtute și în păcat, în ispită şi 
în bucurie. Înseamnă să nu mai trăim fără Hristos, să îi 
spunem lui toate durerile noastre, să ne împărtășim 
mereu cu Trupul şi Sângele Lui, să îl ascultăm în Vechiul 
Testament, în Psalmi, în Evanghelie, în scrierile Aposto- 
lilor, în mărturisirea Sfinţilor şi a Sfintelor, înseamnă să îl 
căutăm în toate, în cultura lumii, în frumosul din preju- 
rul nostru și mai ales în oamenii de lângă noi. Înseamnă 
să iertăm și să ne iertăm, să trecem cu rugăciune peste 
relele ce ni le fac ceilalţi şi să nu ne lăsăm deznădăjduiti 
şi opriţi din drum de răul din noi înșine și din societate, 
înseamnă să fim creştini, să stăm una cu lisus Hristos, 
născut în ieslea din Betleem, Dumnezu Cuvântul Tatălui, 
făcut om ca noi și pentru noi. 

POSTUL DINAINTEA POSTULUI 

Cu Duminica Vameșului și a Fariseului se deschide 
pregătirea noastră pentru participarea la Învierea 
Domnului Hristos. Sunt două săptămâni fără post ali- 
mentar în care slujirea liturgică din timpul săptămânii 
urmează rânduiala zilelor obișnuite. 

E important să știm aceste două detalii pentru că 
ele ne fac pe noi să înţelegem că dimpreună cu 
ucenicii lui Hristos, stând lângă Domnul și privind cum 
el vindecă pe cei bolnavi, eliberează pe cei ferecaţi de 
patimi și duhuri necurate, dă viață celor morți, vestește 
Împărăţia lui Dumnezeu și stă în mijlocul poporului 
Său (toate acestea ne sunt vestite prin Evangheliile, 
lecturile și imnele zilelor “obișnuite”) ne bucurăm și 
începem să simţim cum viaţa noastră primeşte sens 
și se înveșnicește. 

Domnul însă ne cheamă ca și pe ucenici să începem 
o călătorie mai grea pe care El trebuie să o facă, aceea 
spre lerusalim, spre a pătimi pentru noi, spre a lua 
asupra sa păcatele, neputinţele, bolile, durerile 
noastre, spre a se pogori ăn mormântul morții noastre, 
spre a birui iadul și spre a învia a treia zi rezidind firea 
omenească. 


IONUȚ BLIDAR 


Aceste săptămâni de pregătire dinaintea Marelui 
Post sunt un timp de odihnă și cercetare. Nu suntem 
grăbiţi de slujbele lungi ale Postului, nu ne este foame 
din cauza nemâncării, nu avem multe de împlinit în 
rânduiala noastră de rugăciune. 

Avem deci răgaz să intrăm în duhul ascezei prin 
meditarea la Cuvântul lui Dumnezeu, apoi prin citirea 
și recitirea în rugăciune a cântărilor din Triod. 

Avem două săptămâni în care în centrul rugăciu- 
nilor noastre trebuie să fie troparele și canoanele 
Vecerniei și Utreniei Duminicii. 

În săptămâna în care nu vom mai mânca carne dar 
vom putea folosi alimente pe baza de lapte, fiecare zi 
va avea imnurile ei, dar acum avem la îndemână pen- 
tru cele două săptămâni, imnurile Duminicilor, să le 
cercetăm cu mare atenţie!!! 

Primul mesaj al Bisericii în vremea aceasta este: 
“Fraţilor, să nu ne ruăm asemenea fariseului, că tot cel 
ce se înalță pre sine, va fi umilit, ci să ne smerim inaintea 
lui Dumnezeu, strigând în vremea postirii, precum 
vameșul, Dumnezeule, milostivește- Te spre noi 

păcătoşii!” (prima stihire a Vecerniei Duminicii | a Trio- 
dului, diortosire proprie). 

Domnul însuși ne spune: “că oricine se înalţă pe 
sine se va smeri; iar cel care se smereşte pe sine se va 
înălța” (Evanghelia Duminicii | a Triodului, Lc. 18,14). 

lar Sfântul Pavel ne învaţă că “toţi care voiesc să 
trăiască cucernic în Hristos lisus vor fi prigoniţi” (Apo- 
stolul Duminicii | a Triodului, II Tim. 3, 12). 

Post, smerenie, prigonire... iată trei realităţi care ne 
sunt dăruite ca viaţă în aceste zile ale pregătirii 
noastre. Cum să înţelegem postul dacă în aceste două 
săptămâni alimentaţia noastră va fi aceeași? Cum să 
trăim prigonirea dacă ne e teamă și greu în încercări? 
Cred că SMERENIA este cea care întrupează celelalte 
două cuvinte vii ale mântuirii noastre, postul și 
prigonirea. Smerenia este trăirea în adevăr. 

Noi suntem plini de probleme interioare, suntem 
oameni ce își doresc o viaţă fericită, plină de iubire și 
pace dar dacă suntem onești cu noi înşine ne dăm 
seama că ne e greu și că ni se pare că nu putem ajunge 
la limanul odihnitor al bucurie în Hristos, al părtășiei 
cu familia, cu colegii, cu apropiații noștri în armonie 
şi bunăstare spirituală şi materială. Suntem fărâmiţaţi 


şi împrăștiați. Și chiar din această durere a nostră 
trebuie să plecăm, nu de altundeva. Postul care ni se 
cere în aceste zile de "nepost” este cred eu, acela de 
a privi în noi cu calm şi înţelegere, chiar cu milă pentru 
noi înşine, o milă izvorâtă din smerenie. 

Să ne vedem păcătoși, nu pentru că așa e bine și 
duhovnicesc, nu pentru că trebuie să împlinim un 
standard moral, ci pentru a ne putea lăsa vindecați 
de Hristos, medicul cel veșnic care umblă pe strada 
vieţii noastre și dorește să ne facă una cu El. 

Va fi greu, va fi o prigonire. Noi înşine ne vom pri- 
goni pentru că deschizând cămara întunecoasă a ini- 
mii noastre ne va durea să recunoaștem că suntem 
răi şi decăzuţi, că nu suntem stăpânii existenţei noas- 
tre ci mai degrabă crunţi tirani. Dar va fi o prigonire 
dătătoare de eliberare. 

Dacă păcătuind ne prigonim spre moarte, po- 
căindu-ne și plângând în faţa Tatălui nostru, ne vom 
redescoperi fii ai Săi în Domnul Hristos şi ne vom pre- 
găti inimile pentru venirea Mângâietorului, pentru 
sălășluirea în noi a Vieţii noastre, a harului și luminii 
Duhului Sfânt. 

Sfântul loan Gură de aur aseamănă modul de a se 
ruga a Fariseului și a Vameșului cu două care ce se 
întrec într-o cursă. În carul Fariseului stau împreună 
cuminţenia și mândria iar în cel al Vameșului sălășluiesc 
la un loc păcătuirea și smerenia. Carul păcătuirii 
întrece pe cel al cuminţeniei. Paradoxal o viaţă spur- 
cată e mai sfântă în ochii lui Hristos, decât o viață 
trăită în credincioșie și moralitate. 

Secretul este, spune Sfântul loan, SMERENIA. Carul 
smereniei surpă carul mândriei și face din mârțoaga 
slăbănogită a păcătuirii, un armăsar viguros, căci sme- 
renia cheamă pe Dumnezeu și unde Domnul vine 
toate se înnoiesc. 

lată drumul pregătirii noastre. Îi punem înainte 
sărăcia, boala, vidul inimii noastre, Celui ce s-a făcut 
om pentru noi, Celui ce ne-a zidit pe noi, Celui ce a 
murit și a înviat pentru noi și a purtat firea noastră la 
dreapta Tatălui, trimițând apoi pe Duhul Sfânt ca noi 
să fim plini de Viaţa Sa, ca în locul morţii să fie iubirea 
Preasfintei Treimi. lată la ce ne cheamă Biserica. 

Lecturile biblice rânduite în perioada aceasta, tro- 
parele și canoanele Triodului, Octoihului și Mineielor, 
rânduielile de rugăciune și cuvintele Sfinţilor Părinţi 
sunt viața cea nouă pe care trebuie să o aducem în 
noi. Să nu ne lenevim în a cerceta în rugăciune 
comoara Bisericii. 

Cum spunea Părintele Teofil, în slujbe avem vuietul 
Duhului și înlocuind gândurile împrăștiate și îmbol- 
năvitoare cu gândul lui Hristos ascuns în Scriptură și 
Liturghie, vom vedea cum treptat agonisim bucuria, 
înnoirea, sănătatea și binecuvântarea veșniciei lui 
Dumnezeu. 

PERIODIZAREA ANULUI BISERICESC 


Istoria lumii a început cu o sărbătoare. Dumnezeu a 
făcut lumina și apoi lumea, iar îngerii se bucurau slă- 
vindu-L pe Dumnezeu. Din veșnicia plinătăţii Sale, Dum- 
nezeu Se revarsă în timp, în creaţia Sa, ca și pe ea, prin 
Biserica zidită ca o recapitulare a creaţiei, să o umple de 
viața Sa veșnică. Zilele creaţiei (etapele, veacurile - cum 
le numește Sfântul Maxim Mărturisitorul)! şi toate cele 
cuprinse în ele au ca şi izvor, dar și ca ţintă, pe Hristos 
- Logosul divin. El este Alfa şi Omega, Începutul și 
Sfârşitul cel nesfârşit al creaţiei și al timpului. lar 
descoperirea lui lisus Hristos ca și Creator și Mântuitor 
al lumii pune și începutul anului bisericesc, al timpului 
liturgic. Ca să facă o distincţie tranşantă între kronos 
(timp liniar) şi kairos (timp favorabil), Biserica, deși se 
folosește de calendarul astronomic civil, a ales ca anul 
liturgic eclesial să nu înceapă la 1 ianuarie, ci la 1 sep- 
tembrie, pentru că, după tradiţia moștenită din Legea 
Veche, în aceasta zi (care era și începutul anului civil la 
evrei) s-a început creaţia lumii și tot în aceasta zi și-a 
început Mântuitorul Hristos activitatea Sa publică, atunci 
când a citit în sinagogă cuvintele proorocului Isaia (cap. 
LXI, 1-2) : „Duhul Domnului peste Mine, pentru ca M-a 
uns ca sa binevestesc săracilor..., să vestesc anul bine- 
plăcut Domnului“ (Luca IV, 18-19). 

Începutul Anului Nou bisericesc a fost instituit de 
către Sfinţii Părinţi la Sinodul | de la Niceea, când s-a 
rânduit să se sărbătorească data de 1 septembrie ca un 
început al mântuirii creştinilor, în amintirea intrării lui 
Hristos în mijlocul adunării evreilor vestind tuturor „anul 
bineplăcut Domnului». S-a hotărât de către Sfinţi Părinţi 
(318) participanţi la Sinodul | Ecumenic de la Niceea din 
anul 325, pe considerentul că începutul activităţii de 
propovăduire a Evangheliei de către Mântuitorul nostru 
lisus Hristos s-a făcut la începutul lunii septembrie, 
deoarece după calendarul iudaic intrarea în sinagoga 
din Nazaret (Luca 4, 14-19) a Mântuitorului, după 
întoarcerea din pustia Carantaniei, a fost în luna a şaptea, 
numită Tişri? (care corespunde în calendarul nostru lunii 
septembrie). Evreii incep calendarul cu luna Tisri, adica 
cu septembrie. In prima zi din luna septembrie, evreii 
aveau zi de odihna si aduceau Domnului ardere de tot. 
Mai existau si alte motive pentru care evreii serbau in 
mod deosebit luna septembrie. In aceasta luna, apele 
potopului au scazut si corabia lui Noe s-a oprit pe Mun- 
tele Ararat; Moise a coborat de pe Sinai cu tablele Legii; 
s-a inceput construirea cortului Domnului.+ 
1 http://www.razbointrucuvant.ro/2012/09/01/inceputul- 
anului-nou-bisericesc-1-septembrie 
2 Ibidem 
3 http://basilica.ro/stiri/-anul-nou-bisericesc_9631.html 


4 http://www.crestinortodox.ro/religie/1-septembrie-incepu- 
tul-unui-an-bisericesc-69499.html 

De această dată de 1 septembrie, când noi prăznuim 
începutul anului bisericesc, este legată de istoria mân- 
tuirii. Pe parcursul unui an bisericesc se rezumă lucrarea 
de mântuire de la creaţie și până la sfârşitul lumii. Biserica 
Ortodoxă marchează aceste lucruri prin sărbătorile care 
sunt prăznuite în lunile de început și final de an. Astfel, 
anul bisericesc se încheie în luna august, când avem 
sărbătorile Adormirii Maicii Domnului, pe data de 15, și 
Tăierea Capului Sfântului loan Botezătorul, pe data de 
29 august, cel mai mare prooroc de până la venirea Mân- 
tuitorului.5 Aceste două sărbători ne vorbesc despre 
viaţa veșnică. Sfântul loan, ca prooroc al pocăinţei, 
îndeamnă în cuvântul său: „Pocăiţi-vă că s-a apropiat 
împărăţia cerurilor“, propovăduirea pocăinţei, condiţie 
pentru intrarea în împărăţia cerurilor, dar și venirea împă- 
răţiei lui Dumnezeu, încheierea veacului acestuia și înce- 
putul eshatonului. Sfârșitul anului bisericesc, ca de altfel 
şi începutul lui, este sub ocrotirea și binecuvântarea 
Sfintei Fecioare Maria, prin praznicul Adormirii și Naşterii. 
Adormirea Maicii Domnului nu este decât trecerea de 
aici în veșnicie, cum spune şi troparul sărbătorii: Mutatu- 
te-ai la viaţă fiind Maica Vieţii...” Analizând semnificaţi- 
ile teologice ale anului bisericesc, părintele profesor 
Boitan Florian, de la Seminarul Teologic Ortodox din 
București, spune că „fiecare an nou este anul mântuirii. 
Timpul este rânduit de Dumnezeu pentru mântuire. 
Timpul este sfinţit prin Întruparea Domnului Hristos şi 
rânduit pentru dobândirea unei existenţe fericite în 
veșnicie“*Mulţi Sfinţi Părinţi accentuează ideea că timpul 
pe care omenirea îl parcurge de la Înălţarea lui Hristos 
până acum este timpul așteptării celei de-a Doua Veniri 
a Mântuitorului, este timpul pregătirii pentru marea 
întâlnire cu Dumnezeu. Așa mărturisim și în Crez, în ulti- 
mul articol: «Aștept învierea morţilor și viaţa veacului ce 
va să fie». Împărăţia lui Dumnezeu este în mijlocul nos- 
tru, iar noi, prin ceea ce lucrăm în intervalul vieţii noas- 
tre pământeşti, pregătim intrarea noastră în împărăţia 
lui Dumnezeu. Biserica, prin rugăciunile ei, prin Sfintele 
Taine pe care le săvârşeşte spre sfinţirea și apropierea 
noastră tot mai mare de Dumnezeu, caută să ne inte- 
greze în atmosfera împărăției cerești. 

Într-un alt context, legat de ciclul agrar, septembrie 
este prima luna de toamnă, când se adună roadele şi se 
mulţumeşte lui Dumnezeu pentru cele dăruite. Se 
încheie vechiul an agricol şi se începe un nou an agricol, 
acum pregătindu-se semănăturile de toamnă. Aşadar, 
orice sfârşit este un început, după cum, şi în viaţa fiecărui 
om, sfârşitul vieţuirii pământeşti face trecerea spre 
5 Anul Nou Bisericesc publicat în Ziarul Lumina din data de 


30 august 2009. 
6 Ibidem. 

ultima etapă, viaţa veşnică. De aceea se prăznuiesc zilele 
martiriului sau trecerii la cele veşnice a sfinţilor, fiindcă 
acestea sunt momentele naşterii lor duhovniceşti, 
pentru viaţa de dincolo. Pildele lor vin să întărească 
această realitate că, prin moarte, noi nu intrăm în neființă, 
ci trecem dincolo, într-una din acele stări, raiul sau iadul. 
Din punct de vedere social, în vechime anul avea alte 
repere. Erau cele două sărbători, cea de primăvară, a 
Sfântului Mucenic Gheorghe, și cea din toamnă, a Sfân- 
tului Dimitrie. Aceste praznice, care se suprapuneau 
peste anotimpurile în care încep și se încheie muncile 
agricole, aveau în vedere activitatea umană legată de 
cultivarea pământului. Sfinţii Părinţi au rânduit ca în 
perioada toamnei să se citească pericopele evanghelice 
cu bogatul nemilostiv, cu bogatul căruia i-a rodit țarina, 
cu tânărul bogat, pentru a căuta să sensibilizeze pe cei 
avuţi, fiindcă se apropia iarna și pentru cei săraci era 
foarte greu. Biserica a avut grijă să rânduiască în peri- 
oada aceasta, de toamnă (în jurul datei de 16 octombrie), 
citirea pericopei evanghelice care se referă la pilda semă- 
nătorului. Odată cu semănatul pământului trebuia ca şi 
cuvântul lui Dumnezeu să fie pus în pământul cel bun 
al sufletelor credincioșilor. Decalajul de 4 luni între înce- 
putul Anului Bisericesc și Anul Nou are o explicaţie sim- 
bolică și administrativă: toamna este anotimpul soco- 
telilor lumești și duhovnicești. Pentru a putea pune,„un 
început bun“ pentru perioada următoare; la fiecare 
început de An Bisericesc, creștinii fac ca o recapitulare 
a raiului: aşa cum se strâng roadele pământului, tot așa 
începe un nou „ciclu al mântuirii“ Explicaţia adminis- 
trativă arată că în biserică, după încheierea verii, are loc 
întrunirea sinodului local - în cadrul căruia se face un 
bilanţ și se stabilesc perspectivele pentru anul următor. 


7 Ibidem 
8 http://www.calendarintercultural.ro/agenda.php?detalii=6 
262&eventdate=1409518800. 


Sărbătoarea începutului Anului Bisericesc este un fel de 
revelion duhovnicesc. Anul liturgic marchează etape 
duhovnicești ale creşterii în Dumnezeu, deci scopul lui 
este formarea şi creşterea lui lisus Hristos în oameni. 

O ultimă semnificaţie legată de acest termen derivă 
din faptul că de la 1 septembrie calculau romanii anii 
indictionului. În Sinaxarul peste tot anul de la finalul 
Ceaslovului, la ziua dintâi a lunii septembrie citim că se 
face pomenirea anului nou bisericesc şi începutul indic- 
tionului. Indictionul (de la latinescul indictio) este o 
perioadă de 15 ani, al cărui prim an se numește și indic- 
tionul întâi și așa mai departe, până la al 15-lea, după 
ordinea lor. Terminându-se, astfel, evoluţia celor 15 ani, 
începe iarăși o nouă perioadă, la care, de asemenea, anul 
întâi se numește indictionul întâi până la al 15-lea an. 
Indictioanele sunt de trei feluri: Indictionul constantin- 
opolitan, care începe la 1 septembrie; Indictionul Ceza- 
rului (împărătesc) sau constantinian, începând de la 24 
septembrie, și Indictionul papal sau roman, care începea 
la 1 ianuarie.'% Termenul acesta îşi are numele de la tri- 
buturile extraordinare, destinate pentru plata soldaţilor 
(acest fel de tributuri se numeau indictiones) . Mai greu 
este să se răspundă la întrebarea: de ce perioada are 15 
ani sau de când s-a introdus pentru prima oară indicti- 
onul. Regula practică pentru a găsi al câtelea an al indic- 
tionului este un an oarecare după Hristos, este urmă- 
toarea: se adaugă 3 la anul respectiv și, apoi, se împarte 
totul la 15 și, dacă împărţirea este fără rest, anul indicti- 
onului este 15, iar dacă rămâne un număr, acesta va fi 
anul indictionului. 

Biserica prăznuiește începutul anului creștinesc în 
locul celui vechi, călăuzindu-se la viaţa cea nouă, cum 
spune Sfântul Apostol Pavel: „Împreună cu El ne-am 
îngropat prin botez întru moarte: precum Hristos a 


9 http://basilica.ro/stiri/-anul-nou-bisericesc_9631.html. 
10 Ibidem. 

înviat din morţi prin slava Tatălui, așa și noi întru înno- 
irea vieţii să umblăm”(Romani 6, 4). Inainte de inaltarea 
Sa la cer, Mantuitorul a fagaduit Sfintilor Sai Apostoli: 
„lată, Eu voi fi cu voi în toate zilele, până la sfârşitul 
veacului.:“(Matei XXVIII,20). Potrivit acestei făgăduinţe, 
Biserica a fost preocupată încă de la început să asigure 
şi să facă simțită prezenţa spirituală, nevazută, dar reală 
şi perpetuă, a Mântuitorului, în mijlocul credincioșilor 
ei, în tot timpul vieţii lor.'! Cum ? Căutând să întreţină 
mereu vie amintirea vieţii, a învăţăturii şi a faptelor 
Domnului, precum şi a Sfinţilor, în mintea și viaţa de 
toate zilele a credincioşilor, prin comemorarea perio- 
dică a acelor fapte. 

Prin sărbătorile, posturile, diferitele pomeniri și sluj- 
bele bisericeşti, care se succed și revin într-o anumită 
ordine în fiecare zi și în fiecare an, noi nu numai ca reîm- 
prospătăm în minte sau comemorăm, ci și retrăim, oare- 
cum, periodic, momentele importante din viaţa și acti- 
vitatea Mântuitorului, precum și din intreaga istorie 
sfântă a mântuirii, cu persoanele și evenimentele ei mai 
de seamă, dinainte de venirea Domnului și de după 
înălțarea Lui la cer.'? Astfel subdiviziunile calendaristice 
ale timpului sunt: ziua cu toate momentele ei diferite, 
săptămâna, luna și anul. 

În cultul creştin ziua liturgică nu incepe cu miezul- 

nopții sau cu dimineaţa, ca în măsuratoarea civilă (laică) 
a timpului, ci cu seara. Ziua liturgică este adică intervalul 
de timp dintre două seri consecutive. De aceea, 
sărbatorirea şi slujba oricărei zile liturgice începe cu 
Vecernia din ajunul zilei respective, care este cea dintâi 
dintre Laudele bisericesti zilnice. Datina aceasta este 
moștenită din tradiția iudaică de socotire a timpului,!? 
asa cum o vedem concretizată, de exemplu, în referatul 
biblic al zidirii lumii, unde zilele creaţiei sunt numărate 
începând cu seara și continuând cu dimineaţa: „Şi a fost 
seară şi a fost dimineaţă, ziua întâi... Și a fost seară şi a 
fost dimineață, ziua a doua... (Facere |, 5, 8; cf. și Lev. 
XXIII, 32). Fiecare zi din cursul anului este consacrată 
amintirii sau comemorării unui moment sau eveniment 
din istoria sfântă a mântuirii, din viaţa şi activitatea Mân- 
tuitorului, a Sfintei Fecioare, a Sfinţilor Apostoli sau a 
unui sfânt (uneori a mai multor sfinţi), așa precum ne 
arată calendarul bisericesc din fiecare an. Din punctul 
de vedere al importanţei lor în viaţa religioasă, zilele 
liturgice se împart în două : zile de rând (lucratoare) și 
zile de sărbătoare. Tot din cultul iudaic a moștenit Bise- 
rica creștină și împărţirea zilelor în Ceasuri, pe care evreii 
o adoptaseră și ei de la asiro-babilonieni.!* Lăsând la o 
11 http://www.crestinortodox.ro/liturgica/calendarul/anul- 
bisericesc-liturgic-subdiviziunile-70735.html. 
12 Pr.Prof.Dr. Ene Branişte, ,, Liturgica Generală cu noţiuni de 
artă bisericească și pictură creştină, Ediţia a-ll-a revizuita și 
completată, Editura Institutului Biblic și de Misiune al Bisericii 
Ortodoxe Române, București, 1993, pg. 128. 


13 Ibidem, pg. 129. 
14 Ibidem. a 


parte nopţile (care erau impărțite, ca și la romani, mai 
întâi în trei sferturi și apoi în patru sferturi, numite străji 
sau vegheri), ziua (adică intervalul de timp de dimineața 
până seara, socotit de 12 ore) era împărțită în patru 
sferturi de câte trei ore fiecare, numite Ceasuri. 

Exemplul: 

Ceasul |, cuprinde primele trei ore ale dimineţii (apro- 
ximativ între orele 6-9 a.m. în vremea echinocţiilor de 
primavară şi de toamnă); 

Ceasul III, cuprinde a doua parte a dimineţii (aproxi- 
mativ între orele 9-12 a.m.) ; 

Ceasul VI, cuprinzând al treilea sfert al zilei (amiaza), 
aproximativ între orele 12-15 ; 

Ceasul IX, cuprinzând al patrulea și ultimul sfert al 
zilei(seara), adică aproximativ orele 15-18 în vremea 
echinocţiilor de primavară şi de toamnă. 

Un an bisericesc complet are 52 săptămâni (365 :7), 
dar de la un Paşte până la altul pot fi mai multe sau mai 
puţine săptămâni, din cauza datei variabile a acestei 
sărbători : de exemplul., când Paștile din anul curent 
cade la o dată mai înaintată (târzie), iar cel din anulviitor 
la o data mai devreme, numărul săptămânilor dintre 
acești doi Paşti consecutivi e mai mic de 52 ; dacă însă, 
dimpotrivă, Paștile dintr-un an oarecare cade mai 
devreme, iar cel din anul următor mai tarziu, numărul 
săptămânilor dintre ele este mai mare de 52. 

În cadrul săptămânii, fiecare zi (luni, marţi etc.) este 
închinată, în serviciul liturgic, pomenirii unuia (unora) 
dintre persoanele sau momentele de seama ale istoriei 
sfinte, toate în directă legatură cu persoana și cu 
activitatea Mântuitorului și care, deci, pentru 
importanta lor, sunt comemorate săptămânal, deci de 
52 ori pe an. 

Astfel, Duminica este ziua sau sărbătoarea săptămâ- 
nală a învierii Domnului, cel mai mare eveniment din 
istoria sfintă a mântuirii. 

Lunea este închinată cinstirii Sfinţilor Îngeri, care au 
fost creaţi înaintea oamenilor şi au slujit mântuirii aces- 
tora, ca trimiși ai lui Dumnezeu, ca vestitori ai voii Lui și 
ca mijlocitori între Dumnezeu și oameni. 

Marţea este închinată amintirii celor mai vechi dintre 
sfinţii calendarului creștin în ordine cronologică, adică 
Sfinţii Prooroci în general, şi îndeosebi Sfântul loan Pro- 
orocul, Înaintemergătorul și Botezătorul Domnului. 

Miercurea și vinerea sunt închinate Sfintei Cruci şi 
Sfintelor Patimi ale Domnului, pentru că miercuri au 
făcut sfat cărturarii și arhiereii ca să-L prindă pe lisus, iar 
vineri L-au răstignit pe Cruce. 

Joia este închinată amintirii Sfinţilor Apostoli, pentru 
că Joia a avut loc Cina cea de Taină, la care Mântuitorul 
a întemeiat Sfânta Liturghie, în prezenţa Sfinţilor Apos- 
toli, cărora Domnul le-a dat poruncă și puterea de a face 
această slujbă întru pomenirea Sa. Tot joia se pomeneşte 
şi Sfântul lerarh Nicolae, arhiepiscopul Mirelor Lichiei. 

Sâmbăta este închinată amintirii tuturor morților şi 
în primul rând a sfinţilor mărturisitori și mucenici, care 
și-au dat viața pentru Hristos sau au pătimit pentru 
biruinţa credinţei creștine în lume”. 

Ceva mai puţină importanţă are în cadrul anului bise- 
ricesc împărțirea timpului în luni. Dacă în viaţa socială 
luna are atâta importanţă ca unitate de măsură a tim- 
pului (mai ales în latura economică-financiară), nu tot 
aşa stau lucrurile în sectorul vieţii religioase și îndeosebi 
în domeniul cultului ortodox,'* unde rolul fundamental 
din punct de vedere cronologic îl are săptămâna. 
Împărţirea anului bisericesc ortodox în luni a dat astfel 
naştere celor 12 mineie (cărțile de ritual care cuprind 
slujbele sfinţilor din fiecare lună). 

Anul bisericesc are un ciclu fix de date care comemo- 
rează sfinţii pomeniţi în fiecare zi, începând din 1 Sep- 
tembrie până la sfârșitul lunii August şi un ciclu mobil, 
concentrat în jurul datei fluctuante a Sfintelor Paști. 
Acest ultim modul, care are în centru comemorarea vie- 
ţii și activităţii mântuitoare a Mântuitorului lisus Hristos 
este împărţit în: perioada Triodului (calendarul prepas- 
cal, care cuprinde 10 săptămâni înaintea Paștilor), peri- 
oada Penticostarului (calendarul pascal propriu-zis, care 
cuprinde 8 săptămâni - de la Înviere până la Pogorârea 
Sfântului Duh) și perioada Octoihului, din restul anului, 
care variază între 26 și 40 de săptămâni / în funcţie de 
fluctuaţia datei pascale (toate aceste perioade nu încep 
şi nu se sfârșesc la date calendaristice fixe, ci variază de 
la an la an, în funcţie de Ziua Învierii).” 

În centrul istoriei mântuirii noastre şi al activităţii 
răscumpărătoare a Mântuitorului stă Jertfa Sa, adică 
Patimile şi moartea Sa pe Cruce, urmate de Învierea Sa 
din morţi; tot aşa în centrul sau inima anului bisericesc 
stau Paştile sau sărbătoarea Învierii, cu săptămâna 
Sfintelor Patimi dinaintea ei. 

a) Perioada Triodului ţine de la Duminica Vameșului 
și a Fariseului (cu trei săptămâni înainte de începutul 
postului Paştilor) până la Duminica Paștilor (total 10 săp- 
tămâni). Primele trei săptămâni din această perioadă 
alcătuiesc vremea de pregătire sufletească în vederea 
începerii postului, iar restul de șapte săptămâni - adică 
însuşi postul Paștilor este vremea de pregătire, prin 
pocăință, post și rugăciune, pentru marea sărbătoare a 
învierii, precedată de amintirea Patimilor Celui ce S-a 
răstignit pentru noi.!8 

b) Perioada Penticostarului ţine de la Duminica Paș- 
tilor până la Duminica l-a după Rusalii sau a Tuturor 
Sfinţilor (total opt săptămâni). Această perioadă este 
una specială, deoarece ea este luminată de Înviere, pre- 
cum şi de arătările Mântuitorului pentru a ne încredința 
pe fiecare de de învierea Lui și a noastră. 


15 Ibidem, pg. 131-132. 
16 Ibidem. 

17 Ibidem, pg.134. 

18 Ibidem. 


c) Perioada Octoihului ţine tot restul anului, adică de 
la sfârșitul perioadei Penticostarului până la începutul 
perioadei Triodului. Este cea mai lungă perioadă din cur- 
sul anului bisericesc. Durata ei variază între 40-26 săptă- 
mâni, fiind în funcţie de data Pastilor: cu cât într-un an 
oarecare Paștile cad mai devreme, iar în anul următor mai 
târziu, cu atât perioada Octoihului dintre ele e mai lungă; 
dimpotrivă, cu cât într-un an oarecare Paștile cad mai târ- 
ziu, iar în anul următor mai devreme, cu atât perioada 
Octoihului dintre ele se scurtează. De altfel, toate aceste 
trei perioade, fiind dependente de data variabilă a Paștilor, 
încep și sfârșesc nu la date fixe, ci variabile de la an la an.” 

Fiecare din aceste trei perioade ale anului bisericesc 
are în centrul ei un moment liturgic, către care gravitează 
toate celelalte sărbători ale ei. Octoihul are ca sărbătoare 
centrală (culminantă) Naşterea Domnului, urmată de 
Bobotează (ambele praznice se sărbătoreau la început 
în aceeași zi); Triodul culminează cu Vinerea Patimilor; 
Penticostarul se începe cu Paştile și se încheie cu Rusali- 
ile (Pogorârea Sfântului Duh), cele mai mari sărbători ale 
creștinătății. Fiecare din aceste perioade reînnoieşte sau 
comemorează anual o anumită latură sau parte din viaţa 
și activitatea Mântuitorului. Astfel, perioada Octoihului 
comemorează și sărbătoreşte evenimentele dinainte de 
venirea Mântuitorului, până în ajunul Patimilor Sale; cu 
alte cuvinte, reînnoiește activitatea profetică, didactică 
sau învăţătorească a Domnului, în care El a dat lumii învă- 
ţătura divină a Evangheliei Sale. Perioada Triodului reîn- 
noiește oficiul arhieresc al Mântuitorului sau activitatea 
Sa de Mare Preot, îndeplinită mai ales prin Jertfă, adică 
prin Patimile și moartea Sa pe Cruce. Perioada Penticos- 
tarului reprezintă şi celebrează timpul dintre Înviere şi 
Înălțarea în slavă a Domnului, urmată de pogorârea Sfân- 
tului Duh și întemeierea Bisericii creștine; ea sărbătoreşte 
(comemorează) adică pe lisus Cel slăvit si transfigurat, 
de după înviere, sau pe Mântuitorul ca Împărat şi înte- 
meietor al Bisericii Sale. Este deci perioada biruinţei asu- 
pra păcatului și a morţii, vremea triumfului și a bucuriei 
pascale, care urmează după vremea de luptă cu păcatul, 
de întristare și de pocăință. % 

Prin urmare, în cursul fiecărui an bisericesc, ni se 
reprezintă și se reînnoiește (comemorează) întreaga 
viaţă și activitate a Domnului, în toate cele trei laturi sau 
aspecte ale misiunii Sale: cea de învăţător (profet), cea 
de arhiereu (mare preot) și cea de împărat sau biruitor 
al păcatului și al morţii. Cea mai importantă dintre aces- 
tea în iconomia mântuirii este latura și activitatea arhi- 
erească; de aceea, celebrarea liturgică a Patimilor și 
Învierii Domnului rămâne centrul vieţii lui Hristos în 
Biserică şi inima întregului an bisericesc; tot ceea ce pre- 
merge și ceea ce urmează acestui timp nu constituie 


19 lidem. 
20 http://www.crestinortodox.ro/liturgica/calendarul/anul- 
bisericesc-liturgic-subdiviziunile-70735.html. 

decât o pregătire și o încoronare sau desăvârșire a lui. 
De aceea, întregul cult al Bisericii, în diferitele lui mani- 
festări, are un caracter pascal și între alte funcţii ale lui 
este și aceea de a pune în evidenţă „virtualităţile multi- 
ple ale misterului pascal și de a-i asigura prezenţa eficace 
atât timp cât Biserica se va găsi angajată în durata isto- 
riei și a lumii”?! Astfel, prin întocmirea anului bisericesc 
şi prin orânduirile ei de cult, Biserica urmărește în primul 
rând ca persoana și amintirea Mântuitorului să fie pre- 
zentă în chip tainic, dar real și continuu, în fiecare din 
zilele și din anii vieţii noastre. Datorită șirului de sărbă- 
tori, fazele vieţii lui lisus, activitatea și învăţătura Sa sunt 
reproduse sau împrospătate și reactualizate sau făcute 
prezente în chip liturgic (sacramental) în fiecare an pe 
pământ. În chipul acesta, anul bisericesc ortodox reîn- 
noiește, în cadrele timpului istoric și ale experienţei 
umane, viaţa cu Hristos și în Hristos; prin el se realizează 
un fel de prelungire a întrupării și a vieţii istorice a Mân- 
tuitorului, prin mijlocirea căruia Acesta continuă să tră- 
iască în Biserică, de-a pururea viu în viaţa credincioșilor, 
așa cum trăia odinioară pe pământ. ? 

Totodată, prin ciclul celălalt al sărbătorilor mineale 
(ale Sinaxarului sau Minologhiului) din cursul anului 
bisericesc, concomitent cu comemorarea Mântuitorului, 
se reînnoieşte anual și se perpetuează în veșnicie amin- 
tirea vieţii şi activităţii tuturor celorlalte persoane sfinte 
din iconomia mântuirii și din istoria Bisericii: a profeților 
şi a drepţilor dinainte de EI, care L-au așteptat și L-au 
prevestit, cât și a Sfinţilor Apostoli, propovăduitori, mar- 
tiri şi a tuturor Sfinţilor care l-au urmat, care au activat 
și s-au jertfit pentru Biserica creștină, sau au contribuit, 
în vreun fel oarecare, la progresul și mărirea ei. 

Fiecare an nou din viaţa Bisericii este, astfel, o istorie 
a iconomiei mântuirii în rezumat, reînnoită prin rându- 
iala liturgică, iar fiecare zi liturgică este o feria?* (sărbă- 
toare) deschisă spre eshatologie. Acestea caracterizează 
timpul eshatologic sau eclesial, timpul sfinţit, spre deo- 
sebire de cel istoric. 

Precum se vede, anul bisericesc ortodox e alcătuit 
din combinarea a două cicluri concentrice, dar deose- 
bite, de sărbători sau zile liturgice: a) Unul mobil (cu date 
variabile de la an la an), care se învârtește în jurul marii 
sărbători a Paştilor și are în centrul său exclusiv persoana 
şi activitatea Mântuitorului, pe care o proslăvește în tot 
cursul anului, prin cântările Octoihului, ale Triodului și 
ale Penticostarului (ciclul hristologic sau pascal); b) Altul, 
fix, care comemorează îndeosebi șirul Sfinţilor pomeniţi 
în fiecare zi din cele 12 luni ale anului calendaristic, înce- 
pând cu septembrie și terminând cu august (ciclul sanc- 
toral sau «mineal»).2* Primul ciclu reprezintă o reminis- 
cenţă a calendarului lunar al evreilor, iar al doilea este 


21 Pr.Prof.Dr. Ene Braniște, Liturgica generală....., pg. 135. 
22 Ibidem. 

23 Ibidem, pg.136. 

24 Ibidem. 


de origine pur creştină, fiind introdus în calendarul solar 
iulian. Fiecare zi liturgică din cursul anului bisericesc 
aparţine astfel deopotrivă ambelor cicluri: ca zi a săptă- 
mânii (luni, marţi, miercuri etc.) ea aparţine ciclului pas- 
cal sau hristologic; ca zi a lunii (1 septembrie, 2 octom- 
brie, 5 noiembrie etc.), ea aparţine ciclului sanctoral 
(mineal). De aceea, cu mici excepţii (pe care le arată 
tipicul), potrivit acestei duble semnificaţii, slujba com- 
pletă a fiecărei zi liturgice este un rezultat al combinării 
cântărilor din Octoih (respectiv din Triod sau Penticostar) 
cu cele din Mineiul lunii respective. % 

Pe tot parcursul anului bisericesc, cu cele trei mari 
perioade ale lui, și anume Triodul, Octoihul și Penticos- 
tarul, credincioșii trăiesc în mod concret și intens simţi- 
rea că reiterează viaţa lui Hristos, că retrăiesc toate eve- 
nimentele vieţii Lui și că se află neîntrerupt sub ploaia 
darurilor Sfântului Duh mijlocite prin rugăciunile Maicii 
Domnului și ale tuturor sfinţilor, după cum spune părin- 
tele Dumitru Stăniloae.?$ 

Anul Nou bisericesc are, ca oricare alt praznic, tropar 
și condac proprii. Biserica mulțumește lui Dumnezeu 
pentru tot ceea ce ne-a dăruit în anul care a trecut și Îl 
roagă să binecuvinteze anul care stă să înceapă. Dum- 
nezeu este Creatorul timpului și al lumii, Care binecu- 
vintează cununa anului bunătăţii Sale. Orice an, orice 
timp este darul lui Dumnezeu pentru noi. Din finalul 
troparului ne dăm seama că atât sfârșitul anului, cât și 
începutul lui stau sub ocrotirea Maicii Domnului:,„A toată 
făptura, Ziditorule, Cel ce vremile și anii ai pus întru pute- 
rea Ta, binecuvintează cununa anului bunătăţii Tale, 
Doamne, păzind în pace poporul și ţara aceasta, pentru 
rugăciunile Născătoarei de Dumnezeu, și ne mântuiește 
pre noi”. Condacul este și el grăitor în privinţa învăţătu- 
rii dogmatice și liturgice a Bisericii:„Cel ce locuiești întru 
cei de sus, Hristoase Împărate, Făcătorul tuturor celor 
văzute și celor nevăzute și Ziditorule, Cel ce zilele și nop- 
ţile, vremile și anii ai făcut, binecuvintează acum cununa 
anului, fereşte și păzeşte în pace pe drept-credincioși, 
ţara aceasta și pe poporul Tău, Multmilostive” 

Credincioșilor ortodocși, anul bisericesc le oferă posi- 
bilitatea trăirii trecutului, prezentului și viitorului în pre- 
zentul continuu al Sfintei Liturghii săvârșite în fiecare zi. 
Astfel, viaţa pământească a lui Hristos și cea a sfinţilor 
nu este pentru Ortodoxie o temă de speculație teologic- 
istorică abstractă, ci este o experienţă vie, o anamneză 
retrăită a lucrărilor mântuitoare a lui Hristos, comunicată 
credincioşilor prin energiile Lui necreate.(Din cuvântul 
ÎPS Laurenţiu, Mitropolitul Ardealului, intitulat „Anul 
bisericesc - Timpul Mântuirii”, 1 septembrie 2010). 


25 Ibidem. 

26 Pr.Prof.Dr., Dumitru Stăniloae, „Cultul Bisericii Ortodoxe, 
mediu al lucrărilor Sfântului Duh asupra credincioșilor, Orto- 
doxia 1 (1981), p.7. 

OMUL, SUBIECT ACTUAL AL DRAGOSTEI LUI 
DUMNEZEU 


Însumând șase studii teologice referitoare la teologia 
filocalică a Părintelui Profesor Dumitru Staniloae - Teo- 
logul (1903-1993) lucrarea distinșilor autori, drd. Stelian 
Gomboș și prof. Cristian Șerban, omagiază 110 ani de la 
naşterea pământească a Părintelui Dumitru Stăniloae și 
20 de ani de la nașterea să în ceruri. 

Cititorul are în față o lucrare excepţională, perfect 
structurată și excelent axată pe toate reperele impor- 
tante, reușind să reprezinte pe de o parte modul de tră- 
ire teologico-filocalic al părintelui și pe de altă parte prin 
exemplificări relevante raportate la principiile și curen- 
tele de bază ale ortodoxiei sub forma unor explicaţii 
corecte și clare - se constituie la lecturare într-un prim 
abecedar pentru cei aflaţi la un stadiu duhovnicesc de 
început, cât și într-un minitratat 
de morală și asceză creştin- 
ortodoxă. 

Îndrăznind să afirm că dețin 
cunoștințe pe nivelul de bază, 
personal am beneficiat de un 
adevărat curs de ortodoxie la 
cea mai înaltă cotă de 
rigurozitate și cu cele mai 
ridicate cote, de atingere a dezi- 
deratului dorit de toţi trăitorii 
autentici, o relaţie corectă, con- 
cretă şi permanent, în fond 
mântuitoare cu divinitatea, 
adică Sfânta Treime. 

Încă din studiul 1, drd. Ste- 
lian Gomboș ne precizează că 
teologia Părintelui Stăniloae 
este o teologie filocalică, ceva 
ce nu se găsește la alţi teologi 
într-o asemenea consistenţă şi 
intensitate. Conform precizări- 
lor autorului, Părintele dorește 
să descrie experienţa iubirii și 
comuniunii cu Dumnezeu, pen- 
tru ca și alţii să pătrundă pe drumul pe care se află Sfinţia 
Sa. 

Operă Părintelui Dumitru Stăniloae se remarcă și prin 
conţinutul ei autentic, fiind în acest sens o teologie hris- 
tologică și hristocentrică. 

Pentru interpretarea la adevărata ei valoare, opera 
Părintelui Dumitru Stăniloae - impune celui ce se dedică 
spre studiere, o experiență mistică și duhovnicească 
pentru a putea pătrunde și înţelege teologia să atât de 
variată și de profundă. 


Drd. Stelian Comboș 


SUbICC 


Ohlăb 


[AC 
DRAGOSTEI LUI DUODDNCZCU 


Părintele ProPesor 
Dumitru Stăniloae (1903-1993) 
Omagiat prin şase studii teologice 


Editura Cristimpuri 


LUCIAN - OVIDIU POP 


Această pentru că, așa cum aflăm din cuprinsul 
cărţii, Părintele Profesor Dumitru Stăniloae este “cel 
mai mare teolog ortodox al secolului XX. „Studiul al 
doilea, realizat sub aceeași atentă îngrijire a drd. Ste- 
lian Gombosș copleșește cititorul prin literature relativ 
comune unor scrieri de bază teologice: Sfântă Treime 
- structură supremă a supremei iubiri; Dumnezeu Tatăl 
- temei al unităţii, Unitatea intertreimică - unitate în 
iubire; etc. 

În fond, toatetitlurile, deşi firești că şi formulare, prin 
modul în care sunt explicate, poate mai corect este a 
spune “explicitate” ideile conţinute în titluri, ne oferă cu 
adevărat posibilitatea de a înțelege pe deplin și la dimen- 
siunea reală, teme majore ale Ortodoxiei, cum ar fii - 
relaţia persoanelor Sfintei Tre- 
imi între ele și în raport cu omul; 
- relaţia specială a Fiului ca 
Logos al Tatălui, precum și 
relația de comuniune desă- 
vârșită între Tatăl și Fiul, care 
structurează întreaga existent 
creată, orientând-o eshatologic 
spre împărăţia comuniunii 
veșnice, dacă este să ne referim 
la acest al doilea studiu. 

La studiul 2 - același autor 
ne avertizează că “divinitatea” 
este o realitate peste care nu se 
poate trece și însăşi Ortodoxia 
o cuprinde în conceptual ei de 
“sobornicitate”- (pag 36). 

Suntem Încunoştințaţi că în 
concepția ortodoxă viață supra- 
naturală a harului izvorăşte din 
experiență trăirii duhovnicești 
fiind“profund umană și Dumne- 
zeiască, sau cu atât mai deplin 
umană cu cât este mai Dumne- 
zeiască, o viaţă teandrică, de om 


Prof. Cristian Șerban 


UAL Al 


îndumnezeit” (pag 37). 

Cititorul este efectiv absorbit de întregul capitol, prin 
modul cu care autorul îi prezintă realităţi de maxim inte- 
res dintre care intenționăm câteva: 

- Fiecare om este este conceput de Dumnezeu ca o 
minune. 

- Valoarea persoanei umane rămâne intangibilă în 
raport cu manifestarea omului în cadrul posibilității de 
mântuire 

- Relaţia celor trei persoane din cadrul Sfintei Treimi 

- Fiinţă umană ca persoană este o existenţă dăruitoare 
şi primitoare de iubire în raport cu alta și aici gândul ne 
conduce automat la porunca a 2-a: să iubeşti pe aproa- 
pele tău că pe ţine însuţi - o șansa reală, singura viabilă 
de înplinire a omului spre mântuire, după formula pri- 
mondială de a-L iubi pe Dumnezeu. 

În studiul 3 suntem încunoștinţaţi despre energiile 
necreate ale lui Dumnezeu conferite omului (pag 46), 
despre relația Dumnezeu-om şi om-Dumnezeu rapor- 
tată la om care înțelege, potrivit doctrinei ortodoxe 
deosebirea între ființă și energiile divine. 

Se integrează aspectul important că Părintele 
Profesor Dumitru Stăniloae, citându-l pe teologul grec 
Panayotis Nellas, și de acord cu aceasta se aliază la ideea 
că:„, Omul a devenit desăvârșit când s-a înălţat la treapta 
de Dumnezeu-om”. 

Tot cu acest studiu găsim un alt aspect foarte 
important de reţinut și anume: Fiul ne face hristofori; 
Duhul Sfânt ne face pnevmatofori, aşa după cum Tatăl 
ne face teofori. 

La pag 56 aflăm că Părintele Staniloae este de accord 
cu ideea că Dumnezeu “se arată celui bun, favorabil, iar 
celui rău plin de mânie” idee acreditată de la vechii filo- 
sofi greci. 

Potrivit teologiei Părintelui Dumitru Stăniloae în Tre- 
imea Persoanelor Sale Sfinte-Dumnezeu se face accesi- 
bil omului, care este și el persoană. 

Dumnezeu fiind Persoană, este iubire, și atât de mult 
aiubit Dumnezeu lumea că pe Fiul Său l-a dat să se întru- 
peze ca om și astfel și iubirea Sa imensă să facă și mai 
accesibilă relaţia om-Dumnezeu. 

Studiul 4 - În cadrul acestui studiu de Prof. Cristian 
Șerban, ne "provoacă”la aflarea sensului creației și apoi 
a sensului final al existenţei observând cum "licăreste în 
întuneric lumina sensurilor”. 

Se reamintește că primul om creat de Dumnezeu 
avea o putere sacerdotală asupra lumii și vieţuitoarelor. 

Nu este prezentată ideea foarte importantă și inte- 
resantă - anume: că oamenii restabiliţi haric (sfinţii), pot 
ajunge să cunoască gândurile celor pe care îi întâlnesc. 

Tot din acest studiu, desprindem două concluzii 
finale importante: 

- Din imensa dragoste față de om, lisus Hristos Mân- 
tuitorul rămâne într-o continuitate de natură cu succe- 
sorii lui Adam. 

- lisus Hristos Mântuitorul a realizat recapitularea între- 
gii făpturi; ca adevărat Dumnezeu și Om al întregii creații. 

Studiul 5 - Autorul, drd Stelian Gomboș ne introduce 
în zonă câţiva termeni, consacraţi teologic, în raport cu 
nevoinţa și aspiraţia umană spre îndumnezeire, vor- 
bindu-ne, despre o (via) media între teologia dogmatică 
şi cea morală. Conform Părintelui Dumitru Stăniloae, 
cercetarea asupra vieții spiritual se împarte în trei etape: 

- faza activă 


- faza contemplaţiei naturale 

- faza contemplaţiei mistice a lui Dumnezeu. 

Altfel spus avem trei trepte: 

- a purificării 

- a iluminării 

- a vederii lui Dumnezeu 

Este punctat și actul iniţiator, realizat prin har. Nu este 
prezentată stăruința în lucrarea binelui care ne deschide 
- prin iubire spre Creator - care ne umple cu har și ener- 
gie necreată - conferindu-ne puteri spirituale fortificate 
la maxim, generând adevărate virtuţi ce converg spre 
“starea de înviere”. 

Putem înţelege astfel noblețea spirituală a isihaștilor, 
a duhovnicilor îmbunătăţiți și a pustnicilor - acele“perle” 
rare ale monarhismului. 

Sunt prezentate rugăciunea inimii, blândeţea, iubirea 
tuturor permanent, într-o desăvârșită smerenie, golind 
complet eul nostru, etapă absolut necesară pentru 
umplerea de har. 

În studiul 6 şi ultimul, același autor - Drd. Stelian 
Gomboș ne oferă referințe despre concepţia filocalică a 
Părintelui Dumitru Stăniloae cu privire la desăvârşirea 
omului. Se vorbeşte apoi de“Omul ascuns în inimă” care 
este Duhul, ce se naște și creşte. 

Conform mediilor monastice răsăritene, ceea ce 
predomina cel mai mult la monahi este plânsul, din care 
se naşte afecțiunea faţă de lisus Hristos. Pentru începă- 
tori și nedesăvârșiţi, rămâne că, după chemarea dulce a 
lui lisus, să spunem și“Miluiește-ne pe noi!”vorbindu-se 
în același timp în cadrul studiilor și despre virtuțile fai- 
moasei “Rugăciuni a lui lisus” care umple de bucurie 
negrăită şi conferă daruri Dumnezeieşti. 

Potrivit spuselor lui Dostoievski, prin suferinţă se 
isprăvește totul. Când ajungem să dobândim cu adevă- 
rat harul lui Dumnezeu, nimeni nu ne poate face 
nefericiți. Singurul rău aflăm că este păcatul și acesta 
depinde numai și numai de liberă voinţa a omului. Este 
prezentată în continuare acţiunea lui Dumnezeu, poesis 
și praxis, care raportată la un alt termen, praktikos - ce 
desemnează monahul, poate cuprinde în sensul cel mai 
larg întreaga operă de mântuire. 

Mai aflăm apoi despre cunoașterea lui Dumnezeu 
care cuprinde două aspecte: praxis și theoria. Acțiunea 
lui Dumnezeu este folositoare “ostenelii”! Praxis este 
valabil pentru definire a efortului uman. Theoria este 
lucrarea cu considerare a realității inteligente. Rezultă 
implicit că practica virtuţilor este pentru un creștin, paza 
poruncilor. Este folosit și termenul askeseis - adică “prac- 
ticile evlaviei” precizându-se că oamenii se impart in: 
somatici, psihici si pnevmatici. 

În încheiere, se desprind concluzii foarte importante. 
Biserica dintru început îndeamnă permanent spre pri- 
mirea Sfintelor Taine ale lui lisus Hristos în Biserica Sa 
cea Sfântă. 

În taină nu se poate delimita mișcarea omului care 
lucrează la mântuirea Sa şi puterea Duhului Sfânt. Prin 
urmare Părintele Dumitru Stăniloae, citând de la pag 
119, este autorul unei teologii mărturisitoare și al unei 
teologii filocalice unice, întrucât a scris o teologie trăită, 
experimentată în viaţă-i proprie. 

lată așadar, o lucrare de excepţie, ce se recomandă 
de la sine ca una necesară bibliotecilor cu specific teo- 
logic, dar și colecţiei de carte a celor care și-au propus 
cu adevărat să conlucreze la mântuirea sufletului. 

Consider că prin lecturarea acestei cărți dobândim 
un exercițiu intelectual și spiritual deosebit, chiar înainte 


Yeri ce/uu 


Din atâtea femei, eu te-am ales de mamă. 
Acum, te rog, alege să nu-mi fii criminală ! 


Vreau să îţi stau în braţe, 

să-ţi spun mamă şi eu, 
Căci de renunţi la mine 

Îl pierzi pe Dumnezeu. 


Ai loc şi pentru mine în inimioara ta 
Și ai să vezi măicuţă că te voi bucura. 
Copiilor tăi, mamă, mai fă-le frăţior 
Şi ai să vezi măicuţă că sunt de ajutor. 


Nu-i greu deloc, măicuţă, să-ţi fiu copil și eu 
Acceptă să trăiască micuțul făt al tău. 
GABRIEL A-VIOLETA VĂDUVA 


de a fi citit vreodată lucrarea Părintelui Profesor Stăni- 
loae, având avantajul cunoștinței anticipate a reperelor 
teologice ale acestuia. Se cuvine în încheiere, un cuvânt 
de apreciere deosebită distinșilor autori, pentru modul 
cu care au reușit, într-o prezentare concisă, concretă și 
pe înțelesul tuturor, să facă din acest studiu omagial un 
index de referință al unei vieţi reale, duhovnicești spre 
subiectul final de îndumnezeire şi mântuire a omului. 

Aşteptăm din partea autorilor, Drd. Stelian Gomboșş 
şi Prof. Cristian Șerban și alte lucrări deosebite, spre 
creșterea duhovnicească a multora. 


O mamă plânge 
neîncelal 


Apare azi mai luminoasă decât ieri 

Și îmi îneacă inima-n iubire 

O dragoste fierbinte, un sentiment suprem 
E cea mai scumpă amintire. 


Privirea noastră se-ntâlnește caldă 
Trădând a dragostei sclipiri 

Mi-e frică să vorbesc să nu se spargă 
Vraja acestei dulce reîntâlniri. 


O fi vreun sacru dar al Providenţei 
Sau am pierdut aripa unui vis 
Îmi simt fiinţa plină de lumina 
Uitată într-un colţ de paradis. 
ILONA GYURICZA 


Maica Domnului, 
Scara cerului, 

Nădejdea omului, 
Deznădăjduitului, 


Ajuta-mi îndat, 


Lacrimile mele 
Cele de durere 
Ruga mi-o ascultă 
Rana cea urâtă 

A păcatului, 

A urâtului, O măicuţa mea 
Întristarea grea 
Vindec-o degrab Fă-o bucurie 


Că tare sunt slab. 


Să scap de păcat. 


Șterge-le aș vrea 
Cu dragostea ta. 


Cântec, armonie. 


Smerenie-aleasă 
Eşti împărăteasă, 
Miracolul lumii, 
Maica-ntelepciunii, 


Dă-ne mângâiere 
Si dă-ne putere 
Dă-ne ajutor 

Te iubim cu dor! 


Preot IOAN VASILE CHEREGI 

La venirea lui lisus 
răul se îndulcește 
dar încă se codește. 
şi stă unde este pus. 


Răul e într-un clește 
iară la judecată sus, 
unde răului i-a spus, 
că pedeapsa îi crește. 


Biserica-i răpită 
cu acei ce cred în cer 
şi-i acum tăinuită, 


de acei care pier 
la vremea potrivită, 
prin abis în foc și ger. 
IOAN SABĂU 


Doamne suntem mici și slabi și păcătoşi 
Ajută-ne să fim mai tari, mai virtuoși, 

Prin fapte bune, dreptate și credinţă, 
Rugămu-Te mai ai cu noi puţină-ngăduinţă! 


Doamne, suntem răi și plini de ură, 

Ne pizmuim și ne urâm peste măsură, 

Nu ne gândim, că în curând vom fi în ţintirim 

Şi-atuncea chiar de-om vrea, n-om mai putea să ne iubim. 


Fă Tu de sus un semn peste întreaga fire, 

Ca toată ura lumii să se prefacă în iubire, 

lar răutatea, lipsa de-ndurare, 

Să se preschimbe în îngăduinţă și iertare! 


Aș vrea ca să domnească pacea și-adevărul pe pământul meu 
Şi toţi pătrunşi să fie de dragostea în Dumnezeu, 
Îngenunchiez încrezător în faţă la iconostas, 
Căci Tu îmi ești speranţa ce încă mi-a rămas. 

Prof. MIHAI DOROFTEI 


Pace lună fie pământ şi în cerul cel pireasfânt 


Pace bună pe pământ 

Vrea Tatăl ceresc şi sfânt 

Între oameni pe pământ 

Şi înţelegere deplină, 

Să fie totdeauna împreună 

Şi să aibă înţelepciune bună, 
Să ne poarte drepţi cuviincioși 
Ca să fie sănătoși și bucuroşi, 
Să trăiască întru iubire, 

Să nu aibă despărţire. 

Omul și soţia sa 

Căci fericire va afla, 

Vor dobândi mântuire, 

Cu viaţă veşnică îmbucurătoare 
Fiecare om din lume, 

Să facă să fie bine, 

Dacă poate la oricine, 

Că-i zidire sufletească 

Pentru viaţa cea cerească. 

Nu faceţi oameni război 

Că vă nimiciţi pe voi 

Şi toate celea ce aţi înfăptuit 
Şi înfăptuiţi, prin război le nimiciţi. 
Oameni buni fiţi cumpătaţi 


Şi nu vă lăsaţi antrenați şi nu ascultați, 


De cei ce vă îndeamnă la război, 


Spunându-vă că o să trăiţi mai bine voi 
Nu vă lăsaţi oameni cuviincioși și buni 
Dușşi în eroare de fabricanți 
De armamente şi de minciuni 
Că se caută să-și vândă armele sale 
Şi nu se gândesc că prin ele 
Fac prăpăd și mare jale. 
Mă rog Ţie Doamne nu lăsa omenirea 
La război să-i fie pierirea, 
Rânduieşte Doamne pace bună în lume 
Ca să trăiască toţi și toate cu bucurii depline, 
Să te slăvească pe Tine, Cel ce ai făcut întreaga lume. 
Să aibă bucurii depline și veșnic nesfârşite. 
Bucurii între ale Tale Doamne bune împărăţii, 
Nici un rău să nu mai fie. 
Nici în ceruri şi nici pe pământ, 
Că toate cele bune datorită Ţie sunt! 
Fi slăvit de toţi și toate care sunt 
Tu Tată drag ceresc şi sfânt, 
Că milostiv eşti, Tată bun și sfânt 
Şi ne porţi de bună grijă nouă aici pe pământ. 
Sfânt, sfânt, sfânt preamărit şi slăvit 
Lăudat și binecuvântat spre bucurii 
Să fie Tatăl nostru bun și milostiv și sfânt 
În veşnicie. Amin. 
MAXIMILIAN DUMA 

1 februarie - slujește Sfânta Liturghie la biserica 
Adormirea Maicii Domnului din Lugoj și rostește cuvânt 
de învățătură. 

2 februarie — asistă la Sfânta Liturghie la biserica 
mănăstirii Cebza și rostește cuvânt de învățătură. 

4 februarie -— participă la București la lucrările 
Adunării Naţionale Bisericeşti, prezidate de Preafericitul 
Părinte Patriarh Daniel. 

5-6 februarie - participă la reședința patriarhală din 
București la lucrările Sfântului Sinod, prezidate de 
Preafericitul Părinte Patriarh Daniel. 

8 februarie - asistă la Sfânta Liturghie la catedrala 
mitropolitană și rostește cuvânt de învățătură. 


MITROPOLITUL BANATULUI 


9 februarie — face o vizită la parohia Foeni, protopo- 
piatul Timișoara |; 

- participă la Adunarea generală a Societăţii femeilor 
creștin ortodoxe din Timișoara, în sala festivă a Centrului 
eparhial. 

10 februarie — primește pe Domnul Cosmin Buboi, 
viceprimarul comunei Săcălaz; 

- primeşte pe Domnul Eugen Dogariu, prefectul 
judeţului Timiș; 

- primește pe Domnul Silviu Oravitzan, artist plastic 
din Timișoara; 

- primește pe Domnul Lazar Manojlovic, consulul 
general al Serbiei la Timișoara; 

- primește pe Domnul lonelToma, primarul comunei 
Giroc. 

11 februarie - prezidează ședința de lucru a 
Permanenţei Consiliului Eparhial 

- primește la reședința mitropolitană pe 
Înaltpreasfinţitul Mitropolit Laurenţiu al Ardealului; 

- vizitează biserica parohiei Deta, protopopiatul Deta. 

12 februarie - primește pe Doamna prof. Ileana 
Silveanu din Timișoara; 

- primește pe Domnul gen (r) Gheorghe Atudoroaie 
din Timișoara; 

- primește pe PC. Părinte Gheorghe Popa din 
Sâmboleni, jud. Cluj; 

- vizitează mănăstirea Dobrești și bisericile Dealul 
Viilor — Lugoj și Topolovăţu Mare, protopopiatul Lugoj. 

13 februarie - săvârşeşte în biserica din incinta 
reședinței mitropolitane, slujba de acordare a duhovni- 
ciei P.C. Părinte Bogdan Neaga de la parohia Sfinţii Cosma 
și Damian din Timişoara; 

- primește pe Doamna dr. Lia Lupu Camelia din Arad; 

- primește pe absolventul de Teologie Claudiu 
Subescu, numit la parohia Criciova, protopopiatul Lugoj. 

15 februarie — săvârşeşte Sfânta Liturghie la biserica 
Nașterea Maicii Domnului din Sânnicolau Mare și rostește 
cuvânt de învățătură; 

- participă la recepţia organizată la Consulatul Repu- 
blicii Serbia din Timișoara, cu prilejul Zilei Naţionale a 
Serbiei. 

16 februarie —- primește pe Doamna prof. Maria 
Ştefan, directoarea Colegiului C.D. Loga din Timişoara; 

- primește pe Doamna prof. Aura Danielescu, șefa 
Inspectoratului școlar al judeţului Timiș. 

17 februarie - prezidează ședința de lucru cu 
protopopii eparhiei. 

18 februarie — primește pe Domnul col. lon Mirescu, 
comisarul șef al Inspectoratului Judeţean al Poliţiei de 
Frontieră; 

- primeşte pe Domnul Sorin Drăgoi, city managerul 
Primăriei Municipiului Timişoara. 

19 februarie — primește pe PC. Părinte asist. dr. 
Adrian Covan de la Facultatea de Teologie din Timișoara; 

- primeşte pe PC. Părinte Dragoș Debucean de la 
parohia Chișoda; 

- primește pe PC. Părinte Caius Capotescu, de la 
parohia Pogorârea Sfântului Duh - Lugoj; 

- primeşte pe PC. Părinte loan Drăgănescu, 
de la parohia Timişoara Fratelia; 

- primeşte o delegaţie a Asociaţiei studenților creştini 
ortodocși din Timișoara, condusă de Domnul Cristian 
Rădulescu; 

- primeşte pe Doamna Sonia Vlaicovici Butaş din 
Giarmata. 

20 februarie - primeşte pe Domnul comisar loan 
Băla, comandantul Penitenciarului Timişoara; 

- face o vizită de lucru la catedrala mitropolitană; 

- prezidează întâlnirea profesorilor de Religie din 
Arhiepiscopia Timișoarei; 

- face o vizită la parohia Tomnatic, protopopiatul 
Sânnicolau Mare. 

22 februarie - participă la Sfânta Liturghie și 
binecuvântează paraclisul mitropolitan Sfântul loan 
Evanghelistul, aflat în incinta Colegiului C.D. Loga din 
Timișoara, apoi rostește cuvânt de învățătură. 

23 februarie - slujește la Pavecerniţa Mare și prima 
parte a Canonului celui Mare la catedrala mitropolitană, 
rostind și cuvânt de învăţătură. 

24 februarie - primește o delegaţie de la Direcţia 
silvică a judeţului Timiș, condusă de Domnul director 
Nicuşor Titu; 

- primește pe Domnul Teodor Stanca, președintele 
Asociaţiei foștilor deținuți politici din Timişoara; 

- primeşte pe PC. Părinte Laurian Popa, dirijorul 
corului Facultăţii de Teologie din Timişoara. 

25 februarie — primește pe PC. Părinte conf. dr. 
Nicolae Morar, șeful Catedrei de Teologie ortodoxă a 
Facultăţii de Litere, Istorie și Teologie din Timişoara. 

26 februarie - primește pe Domnul ing. Gheorghe 
Ciuhandu, fostul primar al Municipiului Timișoara; 

- primește pe P.C. Părinte protopop Branislav Stan- 
covici, de la parohia ortodoxă sârbă Timișoara Fabric; 

- primeşte pe Domnul Virgil Moraru, director 
artistic și pictor bisericesc de la societatea Art Georgies 
din lași; 

- primește pe PC. Părinte protopop pensionar Vasile 
Petrica; 

- primește pe Domnul Vasiu Stoian, primarul comu- 
nei Tomnatic, însoţit de PC. Părinte protopop Gheorghe 
Sutac și P.C. Părinte paroh Alexandru Ciovârnache; 

- primeşte pe Domnul Bogdan Păcurari din 
Timișoara. 

27 februarie - primește pe Domnul Titu Bojin, 
preşedintele Consiliului Judeţean Timiș. 

